Основна школа ''Бора Станковић'' у Јелашници је образовна установа која се бави образовањем и васпитањем ученика, углавном са територије Месне заједнице Јелашница и један број ученика из села Грамађе (Општина Владичин Хан). У школи ради и одељење припремног предшколског програма. Школа има једно издвојено одељење у селу Стајковце.

 Настава у школској 2014/2015. години почела је на време.

***УСЛОВИ РАДА ШКОЛЕ***

 Рад се у школској 2014/2015. години одвијао у постојећем школском објекту то:

* + у 8 универзалних учионица, једној специјализованој за наставу физике, хемије и биологије, специјализованој учионици за извођење наставе информатике и рачунарства и учионици припремног одељења;
	+ спортском терену за кошарку и мали фудбал;
	+ за остваривање социјалне функције школе, коришћен је објекат ђачке кухиње опремљен савременом функционалном опремом.

 Укупан школски простор који је коришћен опремљен је за почетак школске године. Извршено је детаљно сређивање и чишћење свих просторија унутар школске зграде и детаљно чишћење и прање прозора и осталих површина. Извршено је сређивање унутрашњег простора школе. Извршена је реконструкција крова на трпезарији школе и сљеменика на школи. Веома лоше стање је у издвојеном одељењу у селу Стаjковцу, како је школска зграда оштећена (кров пао) рад се је одвијао у задружном дому, која је такође у лошем стању. На овој згради је извршена санација, али једва да задовољава минималне услове за рад. Све ове предузете активности стварају добре услове за остваривање васпитно-образовних циљева као и оптималне услове за боравак пре свега деце у матичној школи. Опремљеност школе наставним средствима је недовољна и креће се у просеку од 40-60% у односу на норматив. У школској 2014/2015. години, заслугом локалне самоуправе набављен је део нових наставних средстава, посебно за наставу географије, историје, математике, информатике и физичког васпитања. Опремљеност ученика уџбеницима спроведена је скоро у потпуности (Завод за уџбенике и наставна средства). За најсиромашније ученике, почетком септембра спроведена је акција прикупљања половних уџбеника. У сарадњи са Друштвом за едукацију Рома општине Сурдулица, за ученике ромске националности, односно најсиромашније ученике обезбеђени су ученици и део школског прибора као и уџбеници за ученике ромске националности од петог до осмог разреда.

 У току школске године радило је припремно предшколско одељење. Рад одељења је остварио своје циљеве и омогућио припрему ученика за полазак у први разред.

 Годишњи план рада је реализован са постојећом кадровском структуром онако како је то приказано на почетку школске године. Настава у школи је стручно заступљена изузимајући музичку културу у предметној настави са 5. часова недељно.

|  |  |  |  |
| --- | --- | --- | --- |
| Ред.Бр. | Опис - извршилац | Степен стручне спреме | СВЕГА |
| 0,I | II | III | IV | V | VI | VII |
| 1. | Директор школе |  |  |  |  |  |  | 1 | 1 |
| 2. | Педагог |  |  |  |  |  |  | 0,5 | 0,5 |
| 3. | Учитељ |  |  |  |  |  | 2 | 3 | 5 |
| 4. | Васпитач |  |  |  |  |  | 1 |  | 1 |
| 5. | Наставник предмет. нас |  |  |  | 0,44 |  | 0.60 | 6.06 | 7.1 |
| 6. | Библиотекар |  |  |  |  |  |  | 0.33 | 0,33 |
| 7. | Секретар, шеф рачун. |  |  |  | 1 |  |  |  | 1 |
| 8. | Педагошки асистент |  |  |  | 1 |  |  |  | 1 |
| 9. | Домар, ложач |  |  | 1 |  |  |  |  | 1 |
| 10. | Кувар у ђачкој кухињи |  | 1 |  |  |  |  |  | 1 |
| 11. | Чистачица | 1 |  |  |  |  |  |  | 1 |
|  | 1 | 1 | 1 | 2,44 |  | 3.60 | 10.89 | 19.93 |

 Са постојећом кадровском структуром Програм рада је реализован у потпуности. Дужих одсуствовања радника није било.

 Од објеката друштвене средине у школској години коришћено је игралиште у селу и то углавном за реализацију програма рекреативних спортских активности.

**ОРГАНИЗАЦИЈА РАДА**

 Кретање броја ученика у току школске године дато је у посебној табели која је саставни део овог извештаја.

 Кварталних промена у реализацији рада и распореду часова било је само код реализације планова допунског рада и додатног рада, као и реализацији ван наставних активности. То је чињено са циљем веће обухваћености ученика посебно допунском наставом и прилагођавање тог вида наставе ученицима којима је она била потребна у циљу савлађивања садржаја програма.

 У циљу реализације значајних активности у току школске године реализовано је следеће: прослава Дана Светог Саве – 27. јануара 2015. године – изведен је културно уметнички програм за родитеље и ученике, а Дан школе обележен је 29. марта 2015. године уз изложбу ликовних радова ученика, избор најбољих литерарних радова за сваки узраст ученика, културно уметнички програм и спортски програм где је централно место заузео турнир у малом фудбалу такмичарског карактера уз учешће екипа из ОШ ''Јован Јовановић Змај'', и екипе из ОШ ''Пера Мачкатовац'' из Белог Поља. За Дан школе изведен је одломак драме ''Зона Замфирова'' Боре Станковића, што је наишло на изузетан пријем код ученика али и родитеља. Иначе ове школске године је обележена 126-годишњица од постојања школе у Јелашници.

**СТРУЧНИ И РУКОВОДЕЋИ ОРГАНИ ШКОЛЕ**

 Од руководећих и стручних органа школе у току школске године радило је наставничко веће, одељенска већа, школски одбор, савет родитеља, педагошки колегијум и директор школе.

 Наставничко веће је у току школске године радило на основу донетог програма рада. Одржане су 6. седнице. У оквиру организационих послова извршена је анализа припремљености објекта и усвојена подела предмета на наставнике. У оквиру програмирања рада веће је размотрило Годишњи програм рада школе. У оквиру праћења и вредновања остварених резултата, веће је вршило анализу остварених резултата на крају квалификационих периода.

 Одељенска већа су организована у разредној и предметној настави. Рад се одвијао у складу са донетим плановима рада који су били саставни део Програма рада школе. Одељенска већа су своје седнице одржала на крају првог квалификационог периода, на крају првог полугођа, на крају трећег квалификационог периода и на крају другог полугођа. На свим седницама извршена је анализа успеха и дисциплине ученика, разматране мере за унапређивање рада у одељењу, разлози слабог успеха код појединих ученика и дати предлози за доделу диплома и награда.

 Рад Школског одбора и Савета родитеља се је одвијао по планираним активностима.

 Рад директора школе одвијао се на основу Програма рада директора школе.

 У наставку дајемо разрађене извештаје.

**Извештај о раду Школског** **одбора**

Школски одбор је школске 2014/15. године радио по годишњем плану рада школе.

 Школски одбор је именован на седници Скупштине општине Сурдулица одржаној дана 29.09.2010. године. Школки одбор чине:

из реда запослених:

1. Слађан Јаначковић, председник
2. Новица Станојковић
3. Љиљана Трајковић

из реда родитеља:

1. Ивана Петковић
2. Весна Ђокић
3. Срђан Алишановић

из реда локалне самоуправе:

1. Дејан Јурковић
2. Славица Стојановић
3. Наташа Младеновић

Одржане су 6 седнице Школског одбора у oвом сазиву где су углавном разматране и доношене одлуке по следећим тачкама:

-разматрање и усвајање извештаја о раду школе и извештај о раду директора школе за 2013/14 као и плана рада за школску 2014-2015. годину.

- одлука о организацији и систематизацији послова

- одлука о избору комисија за попис имовине

- одлука за усвајање финансијског плана и плана јавних набавки

- успех и дисциплина ученика на крају полугодишта

- одлуке за усвајање финансијског извештаја и пописа имовине за 2014. год.

- конституисању новог Школског одбора по решењу Скупштине општине од 16.03. 2015. год.

Школски одбор је на седници од 16. 04. 2015. конституисан у саставу:

из реда запослених:

 1. Слађан Јаначковић, председник

 2. Горан Јоцић

 3. Љиљана Трајковић

из реда родитеља:

1. Ивана Петковић
2. Гордана Манасијевић
3. Саманта Еминовић

из реда локалне самоуправе:

1. Божидар Ивановић заменик председника
2. Славица Стојановић
3. Јовица Ковачевић

Нови сазив је наставио са радом по Годишњем плану рада Школског одбора. Школски одбор се бавио свим питањима предвиђеним Годишњим планом рада школе, као и осталим питањима из надлежности школског одбора. Седнице су одржаване у заказаном року и већина чланова је редовно присуствовала седницама Школског одбора. Одржане су још 3 седнице са тачкама дневног реда по плану као што су:

- усвајање тромесечног и шестомесечног извештаја о финансијском и материјалном пословању;

- вредновање рада школе;

- усвајање правилника о раду;

- доношење одлуке о коришћењу годишњег одмора директора;

- успех и дисциплина ученика на крају другог полугодишта-

Поред издвојених тачака било је и других, тако да је Школски одбор одрадио све потребно у овом периоду одржавши укупно 9 седница.

**Извештај рада савета родитеља**

Савет родитеља чине следећи чланови:

1. Татјана Митић - председник савета родитеља;
2. Барчић Срећко;
3. Салимовић Маја;
4. Цветковић Оливера;
5. Ђорић Зоран;
6. Поповић Дијана;
7. Ивановић Данијела;
8. Стојановић Драгана;
9. Ивана Петковић;
10. Крстић Горан.

У школској 2014/2015 год. по плану рада савета родитеља предвиђено је 5 седница и одржано је 5 седница савета родитеља.

Савет родитеља разматрао је следећа кључна питања:

Разматрана је припремљеност школе за почетак школске године. Редовно је извештавано о успеху и дисциплини ученика. Директор и педагог школе упознали су чланове савета родитеља са постигнутим успехом. Изневши да је успех задовољавајући, али да се увек може тежити ка оставаривању успешнијих резултата.

Услед нередовног похађања наставе појединих ученика, разматрало се које мере треба предузети како би се поспешила редовност похађања наставе.

Родитељи ученика су упознати са постигнутим резултатима ученика на такмичењима.

Чланови савета родитеља упознати су са избором уџбеника за наредну школску годину, као и могућношћу конкурисања родитеља ученика са слабом материјално-финансијском ситуацијом за добијање бесплатних уџбеника од стране Министарстава просвете, науке и технолошког развоја.

Педагог школе је чланове савета родитеља упознала са планом професионалне оријентације који је реализован са ученицима 7. и 8. разреда.

Чланово савета родитеља упознати су реализованим активностима предвиђеним ШРП-ом.

 Разматрана је реализација екскурзије на релацији Јелашница-Ресавска пећина. Екскурзија ипак није реализована због недовољног броја пријављених ученика.

Директор школе је истакао да је школа опремљена потребним наставним средствима. Акценат је стављен на то да је потребно да се родитељи активније укључе у активностима школе.

Савет родитеља је упознат и са датумом полагања завршног испита за осмаке, као и да се почело са држањем часова припреме за српски језик, математику, биологију, физику, хемију, историју и географију.

**Извештај рада директора**

  Директор школе je обавио  своје послове и радне задатке у складу са планом и програмом рада директора по одређеним областима.

**Програмирање рада школе**

 Предлог Годишњег плана рада школе и извештај о раду школе за претходну школску годину урађен је у сарадњи са наставницима, стручним сарадником. Презентован је  Наставничком већу, Савету родитеља и  дат на усвајање на Школском одбору. План и програм рада директора за школску 2014/2015. годину развијен по областима и месецима и дат на усвајање, као саставни део Годишњег плана рада, Школском одбору .

Са наставницима директор школе обавиo је консултације везане за оперативно планирање рада, након чега је све планове рада  прегледаo и овериo.

Дневнике рада и матичне књиге  је прегледаo и после  отклоњених недостатака

и пропуста даo налог да се прошлогодишњи дневници рада архивирају. Учествовао је у: изради Школског развојног плана, у самовредновању школе и координирао у изради осталих планова у школи.

**Организационо-материјални задаци**

    На почетку наставне и школске године директор школе је поставио организациону структуру потрбну за нормално функционисање наставе. Донешени су календар рада, задужење у оквиру 40. часовне радне недеље, подела предмета и разреда на наставнике, ученичке слободне активности (оквир), планови и програми стручних органа.
            Урађен је Ценус образац потребан за финансирање личних доходака запослених.

**Руководећа функција директора**

Руководећа функција огледала се кроз: праћење Закона, Прописа и Правилника за рад у нашој школи, унапређење међуљудских односа код запослених у циљу унапређивања рада, припремање, праћење, присуствовање седницама, комисијама, процењивање ефикасности одржаних седница, као и спровођење њихових закључака, представљање наше школе у ужој и широј средини. Сви прописи су примењивани, а постојећи правилници и остала акта благовремено усклађивана са новим прописима. У школи је уведено и ради се инклузивно образовање уз коришћење расположивих људских, материјалних и финансијских ресурса за обезбеђивање подршке деци са посебним образовним потребама.

**Педагошко-инструктивни и саветодавни рад**

   Овај рад огледао се кроз: помоћ наставницима на припремању образовно-васпитног рада (упутства за попуњавање дневника и матичних књига), помоћ наставницима у извођењу наставе кроз набавку дидактичког материјала. Такође, постојала је сарадња са родитељима и ученицима у вези проблема или потешкоћа везаних за наставу и дисциплину. Сарадња се посебно огледала у укључивању родитеља у приближавању начина рада са ученицима, специфичностима у стицању знања, информисању и директној помоћи везаној за организацију и спровођење завршног испита.

Часовима  наставе директор школе је присуствовао  по предвиђеном распореду.  После обиласка, обављао је консултације са колегама.
Радио је на стварању и унапређивању услова за инклузивно образовање у школи. Активно учествује у праћењу напредовања ученика са посебним потребама кроз рад у стручном тиму за инклузивно образовање и свим стручним органима школе. Прати примере добре праксе у овој области и утиче на побољшању квалитета рада у нашој школи.

**Аналитичко-студијски рад**

            На полугодишту и на крају школске године вршена је анализа  остварености Годишњег плана рада школе. Анализе су презентоване Наставничком већу, Савету родитеља и Школском одбору уз предложене мере и закључке за побољшање образовно-васпитног рада. У склопу тих мера одређени су Тимови за подизање квалитета рада школе. Редовно су рађене анализе и извештаји о раду школе за потребе Министарства просвете и науке, локалне самоуправе и других органа.

**Рад у стручним и органима управљања**

            Директор школе је припремао и водио седнице Наставничког већа, присуствовао седницама Одељењског већа. Учествовао у раду Школског одбора помажући да се седнице организују и припреме. Такође, је учествовао у  организовању и раду састанака Савета родитеља.

 Током целе године имао је редовну сарадњу са: педагогом школе, активом учитеља, одељењским стрешинама, стручним већима и по потреби са Школском управом у Лесковцу, односно испоставом у Врању.

**Сарадња са организацијама и заједницама**

У протеклој години  сарађивано је са МЗ Јелашница, библиотеком „Радоје Домановић“, Културним центром Сурдулица са свим установама у месту и општином Сурдулица. Сарадња са општинском организацијом црвеног крста такође је била врло добра.

         Сарадња са Полицијском станицом Сурдулица се огледала у реализовању едукације наших ученика о понашању у саобраћају, насиљу и употреби опијата. Одржано је предавање о безбедном коришћењу Интернета  и друштвених мрежа, од стране службеника полиције из Сурдулице.

**Рад на педагошкој документацији**

           Редовно је контролисао вођење школске документације. Реализација индивидуалних планова и програми рада као и припрема за часове је континуирано праћена. Коректно и благовремено попуњавани су дневници рада и матичне књиге.

**Маркетинг**

Школа се континуирано промовише путем сајта школе <http://osborastankovicjelasnica.nasaskola.rs/> који се редовно ажурира новостима и дешавањима у школском животу и раду, на коме се сви заинтересовани могу информисати.

**Остали послови**

         Редовно је присуствовао раду актива директора школа општине, састанцима са саветницима Министарства просвете. Редовно се информише о предлозима и пројектима   везаним за реформу школства у Србији. Прати конкурсе и пријављује школу на конкурсе који доприносе квалитетнијем раду наше школе.

**Стручно усавршавање**

 У току протекле школске године,  присуствовао је на следеће семинаре везаних за рад и унапређење рада у основним школама:

1. „Мултимедијални садржаји у функцији образовања“
2. „Симпозијум за директоре, одржаног на Златибору“.

 Редовно се информише о предлозима и пројектима   везаним за реформу школства у Србији.

**Извештај о раду педагошког колегијума**

У раду педагошког колегијума учествују:

1. Зоран Петковић - директор школе;
2. Јелена Михајловић - педагог школе;
3. Јелена Најдановић - Председник стручног већа за техничко образовање, ликовну културу, музичку кутуру, и физичко васпитање;
4. Драгана Станковић - председник стручног већа за друштвене науке;
5. Слађана Цветковић - председник стручног већа за природне науке;
6. Бојана Станојковић - председник стручног већа за језике;
7. Слађан Миленковић - стручно веће учитеља;
8. Гордана Ковачевић - председник стручног актива за ШРП;
9. Слађана Максимовић – председник стручног актива за развој школског програма.

 У школској 2014/2015 год. по плану рада педагошког колегијума предвиђено је

 5 седница педагошког колегијума, и реализовано је 5 седница.

 На почетку школске 2014/15 формиран је тим педагошког колегијума и одређена су питања којим ће се тим бавити: унапређивање васпитно образовног рада школе; опремање школе наставним средствима, остваривањем планираних активности у оквиру ШРП-а као и самовредновањем рада школе, унапређивањем рада ваннаставних активности, анализа рада стручних већа; професионална оријентација ученика, разматрањем листе изборних предмета.

 Анализом постигнутих резултата тим педагошког колегијума установио је да је успех ученаик задовољавајући, али је могао бити и бољи, када би се побољшала редовност похађања наставе.

 Разматрана је обавезност стручног усавршавања наставника, где се наставља са израдом личног плана стручног усавршавања. Наставници су се усавршавали како у установи тако и ван установе, похађајући неке од семнинара као што су: “Мултимедијални садржаји у функцији образовања“, а педагог школе „Обука за примену теста тип 1“ и “Мултимедијални садржаји у функцији образовања“

 Установљено је да је школа солидно опремљена наставним средстима, и направљен списак неопходних наставних средстава, како би се покренула набавка истих.

 Педагошки колегијум је разматрао и реализацију активности из ШРП-а, где се дошло до закључка да се сви предвиђени циљеви и активности одвијају по плану.

 Вршена је анализа рада стручних већа. Констатовано је да се седнице стручних већа редовно одржавају по плану, и да се угледни часови редовно реализују.

Чланови стручних већа разматрали су и реализацију плана професионалне оријентацијије. Тим за професионалну оријентацију је извештавао о реализованим активностима на овом пољу. Ученици су у сарадњи са наставницима и педагогом школе путем низа радионица упознали са светом занимања и мреже школа које им могу помоћи при доношењу одлука коју школу треба уписати.

 Једна од разматраних питања на састанку педагошког колегијума јесте и потреба за анкетирањем ученика о избору секција и изборних предмета које ће похађати у наредној школској години. Предвиђена ативност је реализована.

**Извештај о раду Наставничког већа**

 У току школске 2014/2015. године одржано је седам седница Наставничког већа. Седницама су присуствовали чланови Наставничког већа, педагог и директор школе. Седнице су одржане по годишњем плану рада који је донет на почетку школске године. На седницама су донете важне одлуке које се тичу наставног процеса и наставног кадра.

На почетку школске године обављена је подела часова по наставним предметима као и подела часова у нижим разредима. Сви запослени добили су своја задужења и упутства за организовање и спровођење наставног процеса. Формирани су стручни тимови, стручна већа и комисије које ће обављати своје задатке током наредне школске године.Усвојен је распоред обавезне наставе као и осталих облика образовно васпитног рада.

На првој седници Наставничког већа која је одржана 04.09.2013. године разматран је извештај о раду школе и директора школе у школској 2013/2014. години. Усвојен је Годишњи план рада за школску 2014/2015. годину.

На другој седници Наставничког већа која је одржана 19.09.2015. године било је договора о ангажовању ученика у ван наставним активностима. Усвојен је програм ван наставних активности за школску 2014/2015. годину. Разматран је извештај о раду стручног актива за развој школског програма.

На седници одржаној 5.11.2014. године обављена анализа остварених резултата на крају првог класификационог периода. Подељена су задужења везана за прославу Светог Саве. Анализиран је рад стручних и разредних већа.

На седници која је одржана 29.12.2014. године поднети су извештаји о самовредновању, извештај тима за безбедност ученика, извештај о реализацији ШРП-а. Обављен је избор уџбеника за школску 2015/2016. годину.

 Током школске године на крају класификационих периода вршена је анализа успеха и дисциплине ученика и предлагане мере за побољшање успеха и решавање текућих проблема.

 На седници одржаној 02.04.2015. године руководиоци су поднели извештаје о раду стручних већа, ученичког парламента и педагошког колегијума.

На седници одржаној 01.06.2015. године донете су одлуке о додели признања и награђивању ученика осмог разреда. Било је договора око полагања завршног испита за ученике осмог разреда и око прославе мале матуре.

На крају школске године саопштени су успех и дисциплина ученика и обављене припреме око организовања разредног испита.

На седницама је било договора и око осталих важних питања која су евидентирана кроз дневни ред и разјашњена у записнику.

**Извештај о раду oдељењског већа млађих разреда (1-4 разред)**

 У Основној школи “Бора Станковић” у Јелашници за школску 2014/2015 годину рад Одељењског већа евидентиран је на седницама (укупно пет седница).

У првом полугођу планиране су и реализоване три седнице, а у другом полугођу две седнице.

На првој седници Одељењског већа реализоване су следеће активности:

* планирање наставних и ваннаставних активности
* снабдевање ученика уџбеницима и прибором;
* усвајање распореда часова;
* усвајање распореда писмених задатака;
* планирање активности за Дечју недељу;
* критеријуми за избор ученика за додатну наставу;
* упознавање са ученицима који имају потешкоће у раду;
* разматрање садржаја за остале видове наставе;
* усаглашавање распореда часова.

На другој седници Одељењског већа реализоване су следеће активности:

* анализа реализације програмских задатака, успеха и дисциплине на крају првог тромесечја
* Степен прилагођености ученика првог разреда на школу и школске обавезе и њихово напредовање у протеклом периоду
* мере за побољшање успеха;
* напредовање ученика који заостају у психофизичком развоју;
* обухваћеност ученика друштвеним и слободним активностима;

На трећој седници Одељењског већа реализоване су следеће активности:

* анализа успеха и дисциплине на крају првог полугођа;
* предлог мера за побољшање успеха;
* припрема за прославу Светог Саве;
* реализација програма;
* сарадња са родитељима.

На четвртој седници Одељењског већа. реализоване су следеће активности:

* анализа реализације програмских задатака, успеха и дисциплине на крају трећег тромесечја;
* мере и задаци којима се може утицати на побољшање успеха;
* разматрање о употреби уџбеника за наредну школску годину.

 На петој седници Одељењског већа реализоване су следеће активности:

* анализа реализације програмских задатака, утврђивање успеха и дисциплине на крају другог полугодишта;
* анализа и реализација програмских садржаја
* анализа рада већа у протеклој школској години;
* вредновање рада школе, шта смо урадили и шта даље планирамо.

У оквиру одељенске заједнице, одељенске старешине су упознале ученике са кућним редом, њиховим правима и обавезама. Извршена је анализа социјалне структуре и изабрано руководство одељенске заједнице.

**Извештај о раду Одељењских већа старијих разреда (5-8)**

 Током школске 2014/2015. године одржане су четири седнице Одељењског већа. На седницама су разматрана питања предвиђена планом рада Одељењског већа.

 У првом полугођу планиране су и реализоване две седнице и у другом полугођу две седнице. На седницама се разматрало о следећим активностима:

 Снабдевање ученика уџбеницима и прибором - У првом тромесечју обезбеђени су уџбеници, прикупљени подаци о породичним приликама ученика. Већина ученика је уџбенике набавила од ученика старијих разреда. Лоше ституирана ромска деца, нису имала уџбенике па су добили на коришћење школске уџбенике за ову школску годину. Одељењске старешине су благовремено прикупиле личне податке ученика и информације о породичним приликама. Родитељи као и ромски асистент који ради у школи били су од велике помоћи приликом обављања овог задатка.

 Чланови Одељењског већа разматрали су израду личног плана стручног усавршавања за школску 2014/2015. годину. Сви наставници су испланирали активности које ће обављати у школи као и акредитоване семинаре којима присуствују у току школске године.

 Сарадња разредних старешина са учитељима је била на задовољавајућем нивоу. Одељењски старешина петог разреда је од учитеља прикупио све неопходне податке о ученицима на почетку школске године. Током припремања разних приредби и манифестација у школи сарадња између учитеља и наставника је била одлична.

Одељенско веће је разматрало обавезност редовног одржавања: редовне, изборне, допунске, додатне наставе, слободних активности - наставници су упознати са децом којој је потребна додатна подршка.

Ради што боље и успешније наставе сви запослени су сарађивали и договарали се око битних питања за наставу као што је планирање коришћења наставних средстава као и услед корелације два или више предмета.

Одељењско веће је разматрало о потреби планирања писмених, контролних задатака и вежби и вођењу рачуна о броју писмених задатака у току једног дана.

Истакнути су ученици који имају потешкоћа у праћењу наставе, и спровођене су мере у циљу омогућавања ученицима да успешно прате наставу.

Редовно је вршена анализа успеха, дисциплине и изостанака на класификационим периодима. Одељењске старешине су изнеле потребне податке, свако за свој разред: о броју ученика, оцењеним, неоцењеним ученицима, изостанцима и дисциплини, ученицима са негативним успехом. Дат је предлог мера за побољшање успеха.

 Сви чланови већа донели су одлуку о избору уџбеника и издавача за наредну школску годину.

 Разматрано је о припреми прославе Светог Саве. Прослава дана Светог Саве је успешно реализована залагањем ученика и наставника око приредбе.

 Реализована је приредба поводом прославе Дана школе. На приредби су учествовали ученици виших и нижих разреда. Поједини ученици су певали у хору, други су глумили а неки су учествовали у фолклору. Програм је био одлично припремљен.

Одељењско веће је радило на професионалној оријентацији ученика. Било је договора око радионица које су биле реализоване са ученицима седмог и осмог разреда у складу са планом и активностима тима за професионалну оријентацију.

На предлог одељењског старешине за ученика генерације школској 2014/2015. години једногласно је изабрана Јелена Стојановић који је носилац Вукове дипломе и има запажене резултате са такмичења из историје. Ученица је била члан бројних секција, и посећивала редовно часове додатне наставе из различитих предмета на којима се посебно истицао својим радом.

На предлог Одељењског већа за свако освојено место на такмичењу, ученица добија књигу, као и за одличан успех и похвалницу за изузетне резултате из историје.

План и програм Одељењског већа је потпуно реализован.

**Извештај рада стручног већа учитеља**

 Стручно веће учитеља почело је са радом на самом почетку ове школске 2014-2015. године. Прва седница одржана је 04.09.2014.год. На њој су били присутни сви чланови већа у саставу: Слађан Миленковић, Слађана Максимовић, Гордана Ковачевић, Љиљана Трајковић и Милица Стојановић, учитељица у припремном одељењу у Стајковцу са следећим дневним редом:

 -Упознавање чланова већа са садржајем Годишњег планом рада школе

 -Организација наставе и озборних предмета

 -Избор дечје штампе

 -Планирање активности у Дечјој недељи

 Првом тачком дневног реда чланови већа су упознати са садржајем Годишњег плана рада школе. Ове школске године ученици су се путем анкете уз сагласност родитеља одлучили за следеће изборне предмете: Верска настава, Грађанско васпитање и Чувари природе.

 Верску наставу похађају ученици српске националности и неколико ученика ромске националности. Грађанско васпитање похађају ученици ромске националности, док Чуваре природе похађају сви ученици млађих разреда. Настава је организована у складу са захтевима Министарства просвете.

 Ове школске године ученици нису показали интењресовања за дечјом штампом, основни разлог јесте лоше материјално стање родитеља.

 Дечју недељу смо пропратили разним активностима као што су:

 -писање литералних радова за школски пано

 -излагање ликовних радова

 -заједничко дружење ученика млађих разреда

 Друга седница Стручног већа учитеља одржана је 02.10.2014.год.Дневни ред за ову седницу био је следећи;

 -Разматрање стања у погледу функционалности наставних средстава

 -Договор око организовања ван наставних активности

 Заједно смо се сложили да су наставна средства веома битна за квалитет наставе и да их треба што више користити у настави. Школа поседује задовољавајућа наставна средства и она се користе у складу са потребама наставника. За потребна наставна средства можемо да се обратимо директору школе.

 Кад су у питању ван наставне активности констатовали смо да се сви учитељи добро припремају за овај бид наставе у складу са Годишњим програмом рада школе.

 Трећа седница Стручног већа учитеља одржана је 05.11.2014.год. у пуном саставу са следећим дневним редом:

 -Анализа успеха и дисциплине на тромесечју

 -Анализа допунског рада са ученицима

 -Угледни час –Математика

 -У први разред уписано је 23 ученика 15 редовних полазника и 8 преведених из прошле школске године.Наставу тренутно похађа 10 ученика и то 5 српске и 5 ромске националхости. Свих 10 ученика је оцењено.

 - У други разред је уписано13 ученика наставу похађа тренутно 8 сви су позитивно оцењени.

 У трећи разред уписано је 15 ученика похађа 11 сви су позитивно оцењени.

 -У четврти разред уписано је 15 ученика похађа 11 сви су позитивно оцењени.

 -У ПП одељењу уписано је 9 ученика ромске националности наставу тренутно похађа 4 ученика.

 Извођење угледних часова ове школске године започела је учитељица четвртог разреда Гордана Ковачевић. Угледни час из математике одржан је 25.11.2014.год. са наставном јединицом - Зависност збира и разлике од промене умањеника и умањиоца-утврђивање.

 Четврта седница одржана је 03.12.2014.год. са следећим дневним редом:

 -Учешће учитеља на зимским сусретима учитеља

 -Угледни час –Српски језик

 -Организовање приредбе за Нову годину и прославу Дана Светог Саве

 -Договор око уређења школског простора за Ново годину и Божић

 -Актив учитеља биће на време обавештен о датуму одржавања зимских сусрета учитеља тако да заинтересовани могу на време да се пријаве.

 -Новогодишњу одељенску приредбу припремили су ученици првог разреда и ПП одељење.

 -Ученици млађих разреда учествовали су на приредби поводом Дана С. Саве са тачком - Свети сава – крсна слава.

 Пета седница одржана је 02.02.2015.год. са следећим дневним редом:

 -Анализа успеха и дисциплине на крају првог полугодишта

 -Угледни час –Природе и друштва

 -Помоћ и подршка ученицима који имају проблеме у понашању

 -Организација школских такмичења

 По првој тачки дневног реда још једном смо се подсетили на успех ученика на крају првог полугодишта.

 Шеста седница одржана је 01.04.2015. са следећим дневним редом:

 -Практично предавање за ученике

 -Припрема за израду Школског програма

 -Угледни часови одржани у фебруару и октобру

 -Припрема ученика за пети разред-усклађивање захтева са предметном наставом

 Актив учитеља се сложио да свако у свом разреду одржи предавање на тему – Како да постигнем бољи успех. Предавање је одржано 07.04.2015.

 Угледни час из математике одржала је учитељица трећег разреда Слађана Максимовић. Час је одржан 26.02.2015.године.

 Угледни час из српског језика одржала је учитељица Љиљана Трајковић.Час је одржан 06.02.2015.године.

 Угледни час из математике одржао је учитељ Слађан Миленковић. Час је одржан 16.10.2014.

 Наставници из предметне наставе добили су распоред држања часова у трећем и четвртом разреду са циљем припреме ученика четвртог разреда за прелазак на предметну наставу.

 Последња седница одржана је 18.06. 2015.године са следећим дневним редом:

 -Анализа изведених екскурзија за школску 2014-2015.

 -Успех и дисциплина ученика на крају школске године

 -Анализа реализације планираних задатака стручног већа у току школске године.

 Планирана екскурзија није изведена због недовољног броја пријављених ђака.

 Стручно веће учитеља радило је у складу са планом и програмом за ову школску годину.

**Извештај о раду стручног већа групе предмета музичку и ликовну културу, физичко васпитање и техничко и информатичко образовање**

На првој седници стручног већа одржане 27.08.2014.год. изабаран је председник стручног већа наставник музичке културе, Јелена Најдановић. Сви присутни чланови су прихватили ову одлуку за предстојећу школску 2014/15. годину. Чланови већа бавили су се: прављењем распореда усклађивања писмених провера са проверема из других предмета како неби дошло до поклапања више писмених провера у једном дану. Разматрано је о потребним наставним средствима за Физичко васпитање. Уједначен је критеријум оцењивања и оно се врши у складу са правилником. У личним плановима је приказан начин усавршавања у школи и ван ње за школску 2014/15.год. План подразумева одабране семинаре и прецизно дефинисане активности у школи. За објективно вредновање и напредовање ученика сви наставници као и чланови стручног већа прате напредовање ученика преко својих личних свесака. Наставници воде свој лични портфолио који приказује личност и начин рада сваког наставника. На крају првог тромесечја сви васпитно - образовни задаци су реализовани у складу са овогодишњим програмом рада. Наставник физичког васпитања Горан Јоцић организовао је недељу спорта у нашој школи. Наставник ликовне културе Данило Булатовић одржао је угледни час, осим чланова стручног већа присуствовала је и педагог школе. Час је био успешно реализован.

На крају првог полугодишта су такође реализовани сви васпитно-образовни циљеви. Успех ученика је на задовољавајућем нивоу. Известан број ученика није оцењен због нередовног похађања наставе. Поједини ученици су изузетно савладали програмске задатке.

 **Извештај о раду стручног већа за језике**

Према годишњем плану стручног већа за језике у месецу септембру, на првој седници, за председника већа изабрана је Бојана Станојковић - наставник руског језика и заједно са осталим члановима већа, Дајаном Јовановић - наставником енглеског језика и Сузаном Стаменковић - наставником српског језика, донет је план рада овог већа за школску 2014/2015. годину. На овој седници временски су усклађене писане провере са проверама из осталих предмета како не би дошло до поклапања, евидентирани су потребни приручници за извођење наставе, дат је предлог управи школе за набавку потребних наставних средстава, уједначени су критеријуми оцењивања, организован је рад секција, испланирана допунска и додатна настава, као и стручно усавршавање наставника и констатовано је да се треба наставити са израдом и вођењем личног картона сваког ученика. Поред тога идентификовани су ученици за рад по ИОП-у и сачињени индивидуални планови рада, испланирана је реализација "Дана отворених врата„ између осталог и маскенбала који ће организовати чланови стручног већа за језике и разматрано је вођење портфолиа, односно допуна постојећих.

У месецу октобру, на другој седници овог већа разматрана је функционалност наставних средстава, испланирана је реализација ваннаставних активности и рад секција. Констатована је пресудна улога наставника у процесу додатног рада са ученицима који показују веће интересовање и таленат за језике код осталих ученика. На овој седници чланови већа упознали су се са новим законима и подзаконским актима.

У месецу новембру, на трећој седници већа, уједно и последњој у календарској 2014. години размотрен је степен реализованости васпитно-образовних задатака и успех ученика на крају првог класификационог периода, као и допунски рад са ученицима и констатовано је да су ове активности на задовољавајућем нивоу, али и да има простора за напредак па су предложене мере за побољшање успеха и мотивациони поступци за постизање истог. Почело се са припрема зидних новина „Јела“, а наставници су се договорили да међусобно посећују часове у циљу размене позитивних искустава и унапређења наставног процеса.

У месецу јануару, на четвртој седници, размотрен је успех ученика на крају првог полугодишта и степен реализованости васпитно-образовних задатака. Овом приликом закључено је да су, у оба случаја, резултати на задовољавајућем нивоу, али да могу бити и бољи на чему ће се интензивно радити у другом полугодишту. Договорено је да се ученици који показују запажене резултате на пољу језика припремају за школско такмичење. Такође је постигнут договор о припремама за прославу школске славе Свети Сава и приредбе поводом дана школе.

У месецу априлу, на петој седници стручног већа, размотрен је успех ученика на крају трећег тромесечја и мере за његово побољшање до краја текуће школске године. Сумирани су утисци са угледног часа енглеског језика коме су присуствовали чланови већа, директор и педагог школе.

У месецу мају, на шестој седници стручног већа, разматрало се пружање помоћи ученицима који спорије напредују у савлађивању градива и мере које ће дати повољне резултате у кратком периоду који је остао до краја школске године како би ти ученици постигли задовољавајуће резултате. Извршена је анализа досадашњег рада и донет закључак да је све текло по раније утврђеном плану за ову школску годину па ће, у складу с тим, почети припреме за реализацију завршног испита.

У току месеца јуна, на седмој седници стручног већа, размотрен је успех ученика на крају другог полугодишта и утврђено је да је знатно бољи у односу на крај првог полугодишта, као и то да су сви васпитно-образовни задаци реализовани успешно и по плану.

У току месеца августа, на осмој и уједно последњој седници стручног већа за језике за школску годину 2014/2015, донет је план рада за наредну школску годину, као и план стручног усавршавања за исту. Извршена је анализа напредовања ученика и закључено је да је оно константно током целе школске године.

Све активности предвиђене планом стручног већа за језике за школску 2014/2015. годину успешно су реализоване.

**Извештај о раду стручног већа друштвених наука**

Веће друштвених наука чине наставник историје Драгана Станковић и наставник географије Бора Стојановић. Наставници су у току школске године одржали 7 планираних седница, једну ванредну и бројне консултације.

Прва седница одржана је у септембру на њој је изабран председник већа Драгана Станковић. Анализирани су наставни планови, уџбеници и наставна средства, анализирано је стручно упутство о изради школске документације, направљен је договор око распореда допунске и додатне наставе, анлизиран је лични план стручног усавршавања, размотрена је израда портфолија као и могућност реализације угледних часова.

Друга седница већа одржна је у октобру, на тој седници се разговарало о наставним средствима које је могуће израдити, као и о реконструкцији постојећих. Разговарало се о резултатима завршног испита и у складу са тим је испланирана благовремена припрема наредног завршног испита.

Трећа седница већа одржана је у новембру. Анализиран је успех на крају првог тромесечја. Направљен је договор о већем ангажовању талентоване деце и о њиховом укључивању у разне активности. Разговарало се о неуспеху појединих ученика, о могућностима за додатну мотивацију истих, о сарадњи и редовности похађања допунске наставе.

Четврта седница већа одржана је у јануару. На тој седници разговарало се о законским регулативама, о конкретним наставним темама и о начину њихове обраде, размотрено је предстојеће такмичење и припреме које се већ одржавају. Анализиран је досадашњи рад већа и реализација васпитно-образовних задатака.Предвиђене су мере за побољшање успеха у другом полугођу.

Ванредна седница одржана је у фебруару у циљу прегледавања тестова са школског такмичења из историје и географије.

Пета седница већа одржана је у априлу. Анализиран је успех ученика на крају трећег тромесечја,реализација допунске и додатне наставе и корелација између наставних предмета. Разговарало се о угледном часу из Географије и о могућности примене скривалица у реализацији часова обраде и утврђивања градива.

Шеста седница већа одржана је у мају. Разговарало се о најновијим открићим у области историје и географије и о начину да се ученици заинтересују за праћење истих. Анализирано је развојно планирање и вредновање као и допринос наставника историје и географије тим активностима. Испланирани су часови за припрему завршног испита.

Седма седница већа одржана је у јуну, на тој седници се разговарало о реализацији васпитно-образовних задатака, о успеху ученика и о раду већа у школској 2014/15.

**Извештај о раду стручног већа природних наука**

 Стручно веће природних наука у току школске 2014/2015.год. одржало је осам редовних седница.

 На првој редовној седници у септембру изабран је руководилац већа и донешен је план рада Стручног већа. На истој седници је извршено временско усклађивање писмених задатака и осталих писмених провера. Утврђен је распоред допунске и додатне наставе, договорен је начин израде ученичких и наставничких портфолија, начин идентификације ученика за инклузивну наставу и остала питања од важности за почетак школске године. Такође је договорено да чланови Стручног већа узму учешће у “Дану отворених врата“ и то: 23.јануар – предавање “здрава исхрана“. Предавачи су наставници биологије и хемије. 17.марта предавање “Бука, извори и заштита“. Предавачи су наставници биологије и физике.

 Дана 30.09.2014.год. одржан је угледни час из биологије у петом разреду. Наставна јединица је „Особине живих бића - ћелије“. Предавач: наставник биологије Никола Михајловић.

 У октобру је одржана нова седница Стручног већа на којој је утврђен глобални план рада, разговарано о функционалности наставних средстава, анализирана је израда портфолија и договорени међусобној посети часова у циљу размени позитивних искуства.

 Следећа седница у новембру је посвећена реализацији васпитно-образовних задатака и успеха ученика на крају првог класификационог периода, анализиран је допунски и додатни рад . На тој седници је дат предлог мера за побољшање успеха као и организовање припреме за такмичења. Договорено је да наставник биологије ученицима седмог и осмог разреда одржи 01.12.2014.год. предавање на тему “Сида –болест савременог света“.

 У трећем кварталу одржана само једна седница дана 03.02.2015. на којој су присуствовали сви чланови већа. Разматрано је о успеху ученика на крају првог полугодишта и о мерама како да побољшамо успех. За слабије ученике држати часове допунске наставе а за боље додатну наставу. Школска такмичења биће реализована по распореду из свих предмета и ако има добрих резултата ученици ће ићи на општинско такмичење. План школских такмичења : физика 05.02., хемија 09.02., математика 31.01. и биологија 19.02. Донета је одлука да наставници користе уџбенике “Завод за уџбенике и наставна средства” за наредну школску годину.

 На седници одржаној у априлу анализиран је успех на крају трећег класификационог периода као и резултати ученика који си учествовали на такмичењима. Један од запаженијих резултата такмичења је освојено друго место на општинском такмичењу из математике, а постигао је ученик шестог разреда, Војин Петровић.

Дана 21.04.2015.год. одржан је угледни час из биологије у седмом разреду. Предавач је наставник биологије Биљана Пантић а наставна јединица је:“Кратак преглед еволутивне разноврсности система органа за излучивање животиња“

Нова седница Стручног већа одржана је у месецу мају где смо анализирали остварене резултате са такмичења, анализе угледних часова и како помоћи ученицима који заостају у раду

Дана 28.05.2015.год.одржан угледни час из физике у шестом разреду а предавач је наставник физике Цветковић Слађана са наставном јединицом „Паскалов закон“

 Дана 29.05.2015.год.одржан је угледни час из хемије а предавач је наставник хемије Иванка Митић а наставна јединица је “Израчунавање у хемији“

 У јуну месецу на седници Стручног веће је анализиран васпитно-образовни рад и успех ученика, анализиран рад већа у протеклом периоду, и разговарано о стручном усавршавању наставника.

 На наредној седници је сачињен извештај за протеклу школску годину, анилизиран рад разредних испита и планирање стручнох усавршавања за наредну школску годину.

**Извештај тима за школско развојно планирање**

Тим за Школско развојно планирање Основне школе „Бора Станковић“ у Јелашници подноси извештај о испланираним и реализованим задацима у школској 2014/2015. години:

-Анализиран садржај и реализација постојећег Школског програма где је поновљено оно што је урађено у претходној години, са истицањем добрих страна и евентуалних недостатака. Подељене су активности за текућу школску годину.

-Направљен распоред часова, као и распоред осталих активности (додатна и допунска настава, слободне и остале активности) са којим су упознати ученици, као и њихови родитељи.

-Извршен избор наставника који су одржали угледне часове. Одржан је угледни час из српског језика (наставник Сузана Стаменковић) и угледни час из математике (учитељица Гордана Ковачевић).

-Прикупљени и евидентирани уџбеници који су, као и сваке године подељени најугроженијим ученицима. Локална самоуправа је, у договору са школском управом, донирала највећи број уџбеника.

-Реализоване активности поводом „Дечје недеље“ на којима су ученици својим цртежима, порукама и песмама слали поруке читавом свету. Наши ученици су учествовали у свечаности коју је организовала локална самоуправа.

-Веб сајт редовно ажуриран – наставници и остали радници школе, као и Тим за израду и одржавање сајта редовно ажурирају сајт школе.

-Договорена израда два броја зидних новина „Јела“, поводом Савиндана и Дана школе, као и израда школског часописа, по могућству.

-Подељена задужења поводом Савиндана, на којима учитељи и одређени наставници редовно раде.

-Одржане радионице и предавања на тему Заштите деце од насиља

-Реализована је приредба поводом Савиндана 27. јануара 2015. године са почетком у 10 часова. Публика је о времену и месту одржавања приредбе благовремено обавештена. -Приредба је успешно и по плану изведена, а поред тачака са светосавском тематиком организоване су и спортске активности након приредбе.

-Успешно је спроведена и акција пролећног чишћења дворишта у којој су учествовали ученици од првог до осмог разреда, као и сви радници школе.

-Успешно је организована и реализована приредба поводом Дана школе 27.04.2015. године. Наставници и учитељи су радили тимски и за Дан школе на репортоару била је представа „Зона Замфирова“ коју су припремили ученици од првог до осмог разреда. Након представе организоване су спортске активности.

-Поводом Савиндана и Дана школе урађена су два броја зидних новина „Јела“, а могућности и услова за објаву часописа није било.

-Анкетирани су ученици у вези са избором секција за наредну школску годину.

-Под покровитељством Министарства просвете и технолошког развоја одржан је Крос на нивоу школе у мају 2015. године у дворишту Основне школе „Бора Станковић“. Такмичењу су присуствовали сви ученици од првог до осмог разреда, као и сви запослени у школи. За најбоље остварене резултате ученицима су уручене награде.

-Сајт школе се уредно и редовно ажурира.

-Све наведене активности су уредно изведене.

**Извештај о самовредновању рада школе**

Самовредновање je вршeно на основу анализе квалитета евиденције и педагошке документације установе, програма образовања и васпитања, годишњег плана рада и развојног плана установе, на основу праћења различитих активности образовно-васпитног рада, као и на основу разговора, стручних дискусија, састанака, резултата спроведених анкета и др. На основу сагледавања рада школе у целини, Стручни тим за самовредновање рада школе је извршио избор кључних области и одредио подручја вредновања.

Тим за самовредновање рада школе су чинили следећи чланови:

|  |  |  |
| --- | --- | --- |
| **Име и презиме** | **Занимање** | **Кога представља** |
| Зоран Петковић | Директор | школа |
| Слађан Миленковић | Учитељ | школа |
|  Слађана Максимовић | Учитељ | школа |
| Горан Јоцић | Наставник физичког вас. | школа |
| Бора Стојановић | Наставник географије | школа |
| Иванка Митић | Наставник хемије | школа |
| Јелена Михајловић | Педагог | школа |
| Слађана Цветковић | Наставник физике | школа |

На седници Наставничког већа одржаној 29.12.2014. године, поднет је извештај о досадашњем раду тима за самовредновање. Чланови школског тима за самовредновање, одабрали су кључну област која ће бити предмет самовредновања у овој школској години, а то је Етос.

На седници Савета родитеља, представници Савета родитеља упознати су са процесом самовредновања и са њима је постигнута сагласност да подручје самоведновања буде: Етос. Временска динамика у току које је требало да се изврши процес самовредновања изабране кључне области одређена је за крај месеца марта 2015. године.

За свако подручје вредновања чланови стручног тима за самовредновање прикупљали су ваљане и поуздане доказе. У процесу самовредновања примењивале су се различите технике и инструменти.

**Област самовредновања: етос**

Анкетирани су наставници, ученици и родитељи, на основу добијених резултата издвојене су слабе и јаке стране.

Што се тиче угледа и промоција школе, анализирани су следећи показатељи

1.Углед и обележја школе

2. Очекивања и промоција успешности

3.Култура понашања

На овоме пољу добијени су задовољавајући резултати. Ниво остварености 4. Просечна оцена 3,4. Улазни простор школе уређен је тако да показује добродошлицу. На школској згради, постоји, на видном месту, истакнута табла са називом школе. Постоје: летопис, интернет презентација, амблем школе. У школи се одвијају традиционалне манифестације (приредбе, такмичења, спортске активности, изложбе...) у које су укључени сви актери школе. Наша школа је место културних дешавања у својој средини. У томе учествују сви наставници и ученици.

Што се тиче атмосфере и међуљудских односа, анализирани су следећи показатељи:

4.Поштовање личности

5.Једнакост и правичност

6.Естетско и функционално уређење школског простора

И на овоме пољу резултати су на задовољавајући резултати. Ниво остварености 4. Просечна оцена: 3,68. У школи се негује слобода изражавања, уважавају се различита мишљења и захтеви. У школи постоји доследно поштовање норми у којима је регулисано понашање и одговорност свих. Сви актери у школи подстичу међусобно поверење, толеранцију и одговорност код ученика. Ученици који су чланови ђачког парламенза доприносе квалитетнијем раду школе и учествују на седницама Наставничког већа.

Запослени у школи односе се према свим актерима школе једнако и без предрасуда у односу на њихов социјални статус, верску, националну и полну припадност.

Школа негује промоцију дечијих и људских права. У свим програмима рада заступљени су елементи дечијих права и активности везане за упознавање традиције народа који заједно живе.

Простори у школи су у функцији васпитног деловања и учења (разни панои, цртежи). Сви учествују у уређивању и одржавању простора и окружења школе, где постоји и такмичење везано за избор најбоље учионице. Посебно место заузимају ученички радови. Деца су стимулисана од стране школе различитим наградама.

Када је реч о партнерству са родитељима, школским одбором и локалном заједницом, сагледани су следећи показатељи:

7.Комуникација са родитељима

8. Укључивање родитеља у живот и рад школе и ушколско учење;

9. Веза између школе и Школског одбора

10. Улога школе у локалној заједници.

Ниво остварености 4. Просечна оцена 3,82. Родитељи су информисани о свим сегментима рада школе у складу са правилима сарадње. Благовремено су обавештени о успеху и постигнућима деце. Већина родитеља је спремна на сарадњу. Преко својих представника у Савету родитеља, активно учествују у формирању садржаја и облика сарадње са школом, износе предлоге и сугестије везане за унапређење васпитно- образовног процеса. Годишњим програмом рада се планира укључивање родитеља у различите активности и за то постоји одговарајућа евиденција. Школа уважава и подстиче различите идеје и ставове родитеља и омогућује родитељима да им наставни процес буде доступан.

Кроз партнерски однос школе и Школског одбора унапређује се рад школе. Одлуке Школског одбора су доступне свим актерима.

Школа остварује сарадњу са васпитно образовним, културним, спортским и др институцијама. Прикључује се еколошким, хуманитарним, културним идругим акцијама у локалној средини.

Органи локалне заједнице пружају велику помоћ и подршку школи.

На основу сумирања резултата прегледаних упитника, које су попунили наставници, ученици и родитељи, издвојене су слабе и јаке стране поменуте кључне области и на основу њих настојати побољшати квалитет и ефикасност рада школе.

Ову нашу намеру остварићемо израдом акционог плана, затим релаизацијом активности предвиђене акционим планом.

С обзиром да су већина показатеља оцењени на високом нивоу, наведен је само одређени број слабих страна, односно активности које се могу предупредити и подићи још на вишем нивоу:

-Код ученика и наставника поспешити међусобну сарадњу у израживању високих очекивања у погледу резултата рада.

-Подстаћи ученике да самостално организују културне, музичке и спортске активности;

-Поспешити самоиницијативу ученика о уређењу и одржавању школског простора.

**Јаке стране**

- Деца воле да иду у школу и упозната су са правилима понашања и кућним редом.

-Код деце се развија међусобна толеранција и уважавање различитости;

-Редовно се похваљују позитивни односи и успеси ученика;

-Ученици знају коме треба да се обрате ако им је угрожена безбедност у школи, као и ако имају емоционалне, здравствене или социјалне проблеме;

-Наставници развијају код ученика одговорност за поступке и свесни су да је њихово понашање пример деци и родитељима;

-Наставници подстичу ученике да учествују у ваннаставним активностима;

-Родитељи имају добру сарадњу са одељењским старешинама и стручном службом и знају коме треба да се обрате за различите информације;

-Школа прихвата иницијативе и сугестије Савета родитеља.

**Акциони план самовредновања**

|  |  |
| --- | --- |
| ОБЛАСТ | ЕТОС |
| ПОДРУЧЈЕ ВРЕДНОВАЊА | **1 - Подручје самовредновања: Углед и промоција школе;****2 - Подручје самовредновања: Атмосвера и међуљудски односи;** |
| ЦИЉЕВИ | 1. Постићи висока очекивања између ученика и наставника у погледу резултата рада.
2. Самоиницијативност ученика у организовању културних, музичких и спортских активности.
3. Уређен и креативан школски простор.
 |
| ПРЕДВИЂЕНЕ АКТИВНОСТИ | 1.а) Мотивисати ученике за постизање максималних резултата у складу са својим способностима.1.б) Јавне похвале ученицима за постигнуте одличне резултате.1.в) Обострану вредновање рада између ученика и наставника.2.а) Подстицање ученика да износе идеје око организовања културних, музичких и спортских активности.3.а) Подстићи самоицијативност ученика у уређивању школског простора.3.б) Наставити са избором најкреативније и најчистије учионице, које ће ученици уређивати. |
| ВРЕМЕ РЕАЛИЗАЦИЈЕ(за сваку активност посебно) | 1.а. Током године1.б. Током године 2.а. Током године |
| ЗАДУЖЕНЕ ОСОБЕ(за сваку активност посебно) | 1. Ученици и разредне старешине.
2. Ученици и разредни старешине.
3. Ученици и разредне старешине.
 |
| СРЕДСТВА (буџет, донације,...) | Ресурси у школи и локалној заједници |
| ЕВАЛУАЦИЈА | Праћење остваривања планираних активности. |

**ИЗВЕШТАЈ О РАДУ СТРУЧНИХ САРАДНИКА**

**Извештај рада педагога**

**Планирање и програмирање васпитно образовног рада**

 Педагог школе по годишњем плану рада педагога из области планирање и програмирање васпитно-образовног рада извршила је следеће активности: педагошко инструктивни рад са наставницима у изради Годишњег извештаја за школску 2014/15 год. и израду Годишњег плана рада за школску 2015/16 годину, као и тематских и оперативних планова наставника. Затим следи педагошко инструктивни рада педагога са наставницима око израда личних планова стручног усавршавања; педагошко-инструктивни рад са наставницима око израде распореда за часове допунске, додатне наставе, културлних и слободних активности, спортских активности, секција, часова одељенских заједница и одељенских старешина, распореда писмених провера, као и целокупне педагошке документације. Учествовала је у конципирању разних ваннаставних и ваншколских активности. Учествовала у изради индивидуалних образовних планова за поједине ученике. Пружала педагошко – инструктивни рад наставницима око планирања и осмишљавања реализације угледних часова, примера добре праксе. Планирала је и реализовала активности из области самовредновања рада школе.

**Праћење и вредновање плана и програма образовно-васпитног рада**

Праћење и вредновање плана и програма образовно-васпитног рада вршено је кроз:

- систематско праћење и анализирање наставног процеса, као и рада и развоја ученика;

- праћење усклађености програмских захтева са индивидуалним могућностима и узрасним карактеристикама ученика.

- праћење мотивације ученика за рад и учење.

На стручним, одењенским и наставничким већима редовно је разматран успех ученика, и предлагане мере за даље напредовање и уклањање евентуалник потешкоћа. Затим путем редовних посета часовима, на којима је праћен и анализиран рад самих наставника, као и активност и ангажованост ученика. Кроз индивидуалне разговоре са разредним старешинама, предметним наставницима, педагог школе се редовно информисала о напредовању ученика.

-Праћење и вредновање успеха ученика у наставном процесу, ваннаставним активностима, такмичењима, квалификационим испитима.

Сва постигнућа ученика редовно су праћена и евидентирана. Као подстицај за даље напредовање сви ученици који су постигли запажене резултате на такмичењима, добили су јавну похвалу, са жељом да наставе са низањем успеха. Све вести, редовно су објављиване на сајту школе, у циљу информисања као саме деце тако и њихових родитеља. На Видовдан, одличним ученицима, као и онима који су постигли запажене резултате уручене су награде.

-Праћене су и реализовање активности у вези ШРП и акционих планова. Сви задаци су углавном реализовани.

- Рад на развијању и примени инструмената за вредновање и самовредновање различитих области и активности рада у установи. Целокупни васпитно-образовни процес прати се процесом самовредновања. Путем многобројних анкетних листова, тим за самовреновање рада школе редовно вреднује седам кључних области, које су предвиђене. Ове школске године вреднована је област Етос. Кроз упитнике се анализира и прати васпитно образовни процес, од стране самих наставника, родитеља као и ученика.

-Праћење напредовања, поступка и ефекта оцењивања ученика.

Праћење напредовања ученика врши се и на седницама одељенских већа, кроз индивидуалне разговоре са одељенским старешинама. Редовно је са наставницима вршила педагошко-инструктивни рад и упознавала их са стандардима којих се морају држати, приликом оцењивања, примену објективности при оцењивању, примену савремених метода и облика рада као и управљање интерактивном таблом, као један од видова савремене наставе, као и указивала на значај самооцењивања од стране ученика, чиме наставници добијају повратну информацију о ефикасности оцењивања. На класификационим периодима вршена је анализа успеха и дисциплине ученика.

На основу добијених резултата на пробним завршним испиту за ученике осмог, разматрана су постигнућа ученика и након кога су наставници наставили са припремом ученика за полагање завршног испита, стављајући нагласак на области у којима су иченици показали слабе резултате.

**Рад са наставницима**

 Редовно у сарадњи са директором вршила је посету редовних часова и осталих облика васпитно-образовног рада. Евидентирала запажено у обрасце за праћење часова. А затим након тога вршила анализу часова са наставницима о њиховој дидактичко-методичкој заснованости, давајући им инструкције за унапређење свог рада.

Указивала је наставницима на значај редовног одржавања додатне и допунске наставе, као и редовног писања припрема за часове.

 Пружала помоћ наставницима у реализацији угледних часова и примера добре праксе, указала им на значај примене разноврсних облика рада: рад у паровима, у групи, индивидуализован облик рада, настава путем радних листића, што би све довело до веће активације и мотивисаности ученика за рад.

 У сардањи са наставницима направљен је распоред држања чаова предметних наставника ученицима четвртог разреда, који је омогућио упознавање ученика са предметним наставницима и обавезама које их очекују у петом разреду.

Сарађивала је и пружала помоћ одељенским старешинама у квалитеном обављању своје улоге вођења ученичког колектива, предузимања адекватних мера у случајевима поремећеног понашања, у испитивању интересовања ученика и њихово укључивање у адекватне ваннаставне активности. Пружала помоћ у усклађивању програмских захтева са индивидуалним карактеристикама деце, породичним приликама и ширем окружењу.

 Указивала наставницима и одељенским старешинама на узроке поремећаја интерперсоналних односа у одељенској заједници и предлагање мера за њихово превазилажење.

 Заједно са разредним старешинама и преметним наставницима, пратила ученике који раде по индивидуалном образовном плану, како оне који имају потешкоће, тако и оних даровитих у циљу прилагођавања садржаја и темпа рада њиховим психо-физичким способностима.

Као члан тима за самовредновање рада школе, заједно са наставницима радили је на самовредновњу рада школе. Ове школске године одрађена је кључна област: Етос. Израђени су акциони планови предвиђене активности које је потребно реализовати у циљу унапређења васпитно-образовног процеса.

**Рад са ученицима**

Рад са ученицима педагог школе остварује најчешће кроз:

-тестирање при упису за полазак у први разред.

- разне облике индивидуалног и групног саветовања, у циљу идентификовање и рада на отклањању педагошких узрока проблема у учењу и понашању.

-праћењем интересовања и постигнућа ученика и сагледавање њихове усклађености са професионалним жељама и опредељењима.

 Са ученицима седмог и осмог разреда током целе школске године радило се на професионалном опредељењу, на коме је педагог школе у сарадњи са наставницима путем радионица за професионалну оријентацију ученицима помогла да упознају себе, своје пријатеље, своја интересовања и своју будућу професију, мрежу школа која им стоје на располагању и још много тога што ће им допринети да донесу правилну одлуку при избору средње школе које ће уписати. Презентовање средњих школа су извршили и наставници из средње техничке школе из Сурдулице и Владичиног Хана, као и из пољопривредне школе из Сурдулице.

Учешће (у сарадњи са ученицима) у креирању школе као пријатељског амбијента за децу и у активностима које популаришу здраве стилове живота, повећавају толеранцију и упућују на конструктивно решавање конфликата.

Поводом дана „Отворених врата“ педагог школе у сарадњи са наставницима биологије, физике и хемије помогла је организовању радионице на тему „Бука“, „Здрава исхрана“ у циљу развијања свести међу ученицима и родитељима о здравом начину живота.

Педагог школе у сардњи са наставницима учествује у изради педагошког профила ученика и индивидуалног образовног плана за ученике којима је потребна додатна образовна подршка у раду и прати начин њиховог остваривања.

Ученицима је педагог у сарадњи са тимом за безбедност ученика одржала едукативне радионице о: насиљу; ненасилној комуникацију и конструктивном решавању проблема; о појму електронског насиља, и могућности заштите.

**Сарадња са родитељима, односно старатељима**

Сарадњу са родитељима педагог школе остварује пружајући континуирану подршку родитељима кроз саветодавни индивидуални и групни рад, где заједничким снагама помажемо детету да се лакше уклопи у васпитно-образовни процес. Сарадњу остврује било да је родитељ дошао самоиницијативно, било да то захтева разредни старешина или наставник или у колико педагог сматра да постоји потреба за тим.

Са родитељима се сарађивало укључивањем у активности које су биле организоване поводом дана „Отворених врата“.

**Рад са директором, стручним сарадницима, педагошким асистентом**

-Сарадња са директором и школе на унапређењу образовно-васпитне праксе, обавља се обостраним континуираним радом, све предлоге од стране педагога директор прихвата и пружа подршку и помоћ, такође и педагог реализује активности које он предлаже.

-Сарадња и размена информација у оквиру рада стручних већа, актива и тимова у школи.

-Заједничко планирање активности, израда стратешких докумената школе, анализа и извештаја о раду школе .

-Тимски рад у вођењу педагошке документације у школи.

-Планирање активности у циљу јачања наставничких и личних компетенција.

-Сарадња са педагошким асистентом као помоћника у сарадњи са родитељима ученика, затим у пружању подршке деци, која се школују по индивидуалном образовном плану.

**Раду стручним органима и тимовима**

-Учествовање у раду стручних већа, актива и тимова у школи (Педагошки колегијум, Стручни актив за развојно планирање, Тим за самовредновање, Тим за заштиту деце од насиља, злостављања и занемаривања, ИОП.)

-Адекватно учешће и сугестија за решавање актуелних образовно-васпитних проблема.

-Сарадња са наставничким већем у процесу реализовања важних корака у оквиру ШРП.

-Учешће у раду Наставничког већа (извештавање).

**Сарадња са надлежним установама, организацијама, удружењима, јединицом локалне самоуправе**

-Сарадња са образовним, здравственим, и социјалним институцијама и др. установама које доприносе остваривању циљева и задатака образовно-васпитног рада.

Сарадња са здравственим установама остварена је са стоматолошком службом. Стоматолошла служба посетила је нашу школу и извршила здравствени преглед ученика у свом домену.

Сарадња са социјалним установама, остварена је са Општинском организацијом Црвеног крста из Сурдулице, Центром за социјални рад.

 - Сарадња са средњим школама (промоција средњих школа, смерова, занимања, образовних профила). Школу су посетиле следеће средње школе: Техничка школа-Никола тесла из Сурдулице и Техничка школа из Владичиног Хана, као и Пољоприврена школа из Сурдулице.

- Сарадња са локалном заједницом, остварена је са библиотеком, и СКЦ.

- Сардња са педагошким друштвом кроз учешће на састанке Подружнице педагога пчињског округа.

- Веома ефикасна размена искустава и сарадња обављена је са педагогом и психологом ОШ „ Ј. Ј. Змај и ОШ „Вука Караџић“ у Сурдулици.

**Вођење педагошке документације, припрема за рад и стручно усавршавање**

* Педагог редовно води евиденцију о сарадњи са ученицима, родитељима и наставницима.
* Свакодно води дневник рада педагога, у коме бележим свакодневне активности које обавља.
* Редовно води евиденцију и потребну документацију о посећеним часовима.
* Самовреднује свој рад, и стручно се усавршавам похађајући семинаре. Неки од њих су: „Обука за примену теста ТИП 1“и „Мултимедијални садржаји у настави“.

**Извештај рада библиотекара**

 На почетку школске 2014./2015. године обављен је упис ученика првог разреда. Ученици су припремљени за коришћење школске библиотеке и изабрали су своју прву књигу. Обављена је ревизија књижевног фонда.

 У октобру је настављен упис ученика и радника школе. Ученицима другог разреда одржан је час на коме су упознати са фондом књига за овај узраст. Усвојени су појмови библиотекар, књижара и писац.

 Ученици трећег разреда су на часу усвојили појмове издавач, аутор и илустратор. Ученици су оспособљени за самостално тражење и проналажење књига. Ученици четвртог разреда су упознати са фондом књига за овај узраст. Упућени су у значење појмова писац, аутор, састављач, стручна књига, приручник, издање, година.

 Ученици петог разреда овладали су употребом приручника и разликују појмове писац, аутор, састављач, дизајнер и лектор. Ученици шестог, седмог и осмог разреда упознати су са фондом за свој разред и увежбавали су тражење књижевне грађе. Упознати су такође са удк класификацијом.

 Свакодневно се вршило издавање, пријем и заштита књижевног фонда уз уредно вођење евиденције о читаности књига. Библиотекар свакодневно пружа помоћ члановима при избору литературе. Сарадња са активима и школском драмско-рецитаторском секцијом била је на завидном нивоу.

 Ученицима осмог разреда пружена је помоћ за израду реферата из појединих предмета. У априлу су ученици осмог разреда опоменути на рок враћања књига а затим и ученици од првог до седмог разреда.

**Извештај о раду одељенских старешина**

**Извештај о раду одељенског старешине 1. разреда**

Одељење првог разреда броји двадесет и три ученика. На почетку школске године ученици су упознати са Правилником о понашању ученика у школи.

Већина броја часова је посвећена социјализацији ученика и развоју другарских односа. Разговор се водио како да примењују правила приступног понашања у комуникацији са одраслима и вршњацима. Учествовали су у доношењу правила у раду и игри.

На основу плана и програма који предвиђа 36. наставних јединица, ученици првог разреда своју креативност и маштовитост као и сналажљивост су показали у наставним јединицама које говоре о понашању, дружењу у припремама за Дан жена у смислу израда честитки, писање краћих песмица и прославе школске славе Светог Саве учествовањем у пригодном програму. У тим наставним јединицама као и у осталим које су пружале могућности адаптације ученика на нешто ново, били су веома знатижељни и са лакоћом савладали садржаје.Ученици су оспособљавани за самостално учење.

**Извeштај о раду одељенског старешине 2. разреда**

Извештај о реализацији часова одељењског старешине у II разреду.У школској 2014/2015. години одржано је укупно 36 часова одељењског старешине. На почетку школске године ученици су упознати са правилником о понашању ученика у школи као и са задацима који их очекују у току школске године. Садржаји рада часова одељењског старешине руковођени су планом рада одељењског старешине другог разреда. На часовима одељењског старешине вођени су разговори о актуелним догађајима у одељењу, начину решавања евентуалних проблема везаних за дисциплину и успех ученика. Поред тога реализоване су све активности предвиђене Планом рада одељењског старешине. Активности реализоване на часу одељењског старешине везане су за лепо понашање, одржавање личне и радне хигијене, другарству, тужакању, заштите животне средине, акцијама солидарности, успеху и учењу. Часови одељењског старешине имали су релаксирајуће-едукативни карактер. Ученици су радо учествовали у свим активностима.

Носиоци активности били су ученици и одељењски старешина. У ченици су оспособљени за самостално учење и проналажење информација.Упознати су са методама и техникама успешног учења. Износили су своје ставове о настави. Разумевање и уважавање сличности, разлике међу појединцима и групама, тако је размотрен однос међу чланова у породици, међусобни однос између дечака и девојчица. Идеја се састоји у томе да се сви ученици обуче да помажу другим ђацима у превазилажењу међусобних разлика. Најкреативнији рад ученика је био за припрему обележавања Дечије недеље у изради ликовних радова. Показали су такође умеће у улепшавању радног простора на тему: „Уређуј свој школски простор“. Многе наставне јединице су заинтересовале ученике јер су пружале могућност за дружење, маштање и креативност.

**Извештај о раду одељенског старешине 3. разреда**

Одељење трећег разреда броји четрнаест ученика. На почетку школске године ученици су упознати са Правилником о понашању ученика у школи.

Већина броја часова је посвећена социјализацији ученика и развоју другарских односа. Разговор се водио како да примењују правила приступног понашања у комуникацији са одраслима и вршњацима. Учествовали су у доношењу правила у раду и игри.

На основу плана и програма који предвиђа 36. наставних јединица, ученици трећег разреда своју креативност и маштовитост као и сналажљивост су показали у наставним јединицама које говоре о понашању, дружењу у припремама за Дан отворених врата, Дечју недељу, Дан жена, Дан Рома, кроз израде честитки, писање краћих песмица и прославе школске славе Светог Саве и прославе Дана школе учествовањем у пригодном програму. Били су веома активни и заинтересовани да себе прикажу у најбољем светлу. Такође су били ативни око релизације наставних јединица Пружање помоћи ученицима који заостају у раду и „Помозимо другима када је потребно“, где су испољили велики степен хуманости.

## Извештај о раду одељенског старешине 4. разреда

По програму који налаже 36 наставних јединица за час одељењског старешине, све наставне јединице су по плану реализоване. Дечјој недељи је посвећена посебна пажња. Креативне ликовне и литерарне радове ученици су излагали на одељенском и школском паноу.

Током Вукове недеље такође смо били активни по истом моделу. За Дан отвор ених врата припремљен је квиз „Покажи шта знаш“.

Прославу Нове године смо пропратили изложбом новогодишњих честитки Школску слав С. Саву је прослављена пригодном приредбом коју су припремили ученици нижих разреда.

У марту са рецитовањем песми о мајкама обележен 8. март празник жена.

Многе наставне јединице су веома заинтересовале децу јер су пружале могућност за дружење, маштање, креативност, као и како помоћи беспомоћним животињама и како заштитити животну средину у којој живимо.

За крај године ученицису за свој разред спремили малу приредбу.

**Извештај о раду одељењског старешине 5.разред**

У oсновној школи “Бора Станковић” у Јелашници за школску 2014/2015. год. планирани су и реализовани сви часови одељењског старшине за ученике разреда.

 Планом рада одељењског старешине планирано је и реализовано 34 часа (један час недељно).

 У овој школској години рад одељењског старешине одвијаo се кроз:

* реализовање часова одељењског старешине;
* пружање помоћи у раду одељењске заједнице и ученичког парламета;

- упознавање ученикa са правилима понашања у школи, обавезама и дисциплинским мерама за неизвршавање обавеза ученика;

обезбеђивање непосредне сарадње са наставницима који остварују наставу у одељењу;

- праћење индивидуалног развоја сваког ученика у одељењу (здравствено стање, физички, социјални,емоционални и интелектуални развој, економске, социјалне и породичне прилике);

- подстицање формирања хигијенских, културних и радних навика ученика;

- саветодавни и појачан васпитни рад са ученицима појединачно, групно или са одељењском заједницом;

- решавање дисциплинских проблема насталих на часовима појединих предмета;

- припремање предлога екскурзије ученика

-припремање седница одељењског већа и спровођење одлука;

- припремање и реализацију родитељских састанака најмање четири пута годишње;

- подношење извештаја о свом раду одељењском већу најмање четри пута годишње;

- вођење педагошке документације.

 Активности предвиђене овим планом за прво полугође углавном су се односиле на:

- Снабдевање ученика уџбеницима и потребним средствима за учење и рад. Предвиђено да се у првом тромесечју обезбеде уџбеници, прикупе подаци о породичним приликама ученика. Већина ученика је уџбенике набавила од ученика старијих разреда. Лоше ституирани ученици ромске и српске националности нису имали уџбенике па су добили на коришћење школске уџбенике за ову школску годину. Такође су поједини уџбеници копирани и дати сиромашној деци на коришћење. Одељењски старешина је благовремено прикупио личне податке ученика и информације о породичним приликама. Родитељи као и ромски асистент који ради у школи били су од велике помоћи приликом обављања овог задатка.

-Обележавање Дечије недеље и учешће свих ученика школе – учешће су узели сви ученици од првог до осмог разреда у културним, спортским, литерарним, ликовним и другим активностима;

-Анализа успеха и дисциплине ученика на крају првог тромесечја

-Поједини лекови могу да буду штетни- указано је на то да деца не смеју да узимају лекове без предходне консултације са доктором, као и да сваки лек поред позитивног ефекта на организам носи и одређене негативне ефекте. Такође, да након узимања одређених лекова треба да се оде на контролу, како би се проверило здравствено стање;

-Утицај исхране на правилно формирање тела код деце - Одељењски старешина је саветовао ученике да је веома важно да се здраво хране и баве спортом;

-Коришћење интернета и фејсбука, добре и лоше стране - Интернет и фејсбук имају великие утицај на живот младих људи. Неопходно је да буду обазриви са ким се дописују јер комуницирање са непознатим особама може бити јако опасно. Такође је неопходно да ограниче време проведено испред рачунара како би имали довољно времена за учење, спорт и одмарање;

-Сређивање учионице – ученици су имали задатак да сређују учионицу, креирају своје радно окружење ;

-Малолетничка деликвенција – Ученици су се упознали са тиме да је малолетничка еликвенција преступничко понашање специфично за популацију малолетника. У ужем, строго правном смислу, сви видови понашања младих, старијих од 14, а млађих од 21 годину који, према закону, спадају у кривична дела. Делинквенција је у општем смислу укупност људских понашања којима се угрожавају основне друштвене норме и вредности. У ужем и најчешће коришћеном смислу, под делинквенцијом се подразумевају различити облици девијантног и некомформистичког понашања деце и малолетника којима се крше неке од друштвених моралних, прекршајних и кривичних норми. Најчешћи облици малолетничке делинквенције су асоцијална понашања, различити облици прекршаја, имовински деликти и деликти против живота и тела;

-Мере за побољшање успеха и дисциплине до краја првог полугођа – појачати рад код куће и на додатној настави;

-Анализа успеха и дисциплине на крају првог полугођа .

 Активности предвиђене овим планом за друго полугође углавном су се односиле на :

-Обележавање и прослава Светог Саве – школске славе. У трећем кварталу тежиште је било на реализацији и спровођењу активности поводом дана Светог Саве – школске славе као и организовање прославе Дана школе. Ученици су учествовали на приредбама које су биле организоване поводом ових свечаности. Поједини ученици су певали у хору, други су глумили а неки су учествовали у фолклору. Програм је био одлично припремљен.

-Заштита ученика од насиља, злостављања и занемаривања- Ученицима је скренута пажња да је неопходно да се мећусобно уважавају и да никако не буду насилни према својим друговима из школе. Конфликте је неопходно да решавају на пристојан начин и уз помоћ наставника и родитеља. Веома је важно да наставницима пријаве сваки вид насиља у школи како би се реаговало на време;

-Обележавање и прослава Дана школе – поред пригодног културно уметничког програма у коме су учествовали ученици нижих и виших разреда, организоване су и спортске активности између ученика наше школе и ученик ОШ „Пера Мачкатовац“, из Белог Поља, а учешће су узели и поједини наставници;

-Разговор о пороцима – нове генерације све раније узимају дрогу, алкохол и цигарете. Ови пороци нарушавају здравље, а деци је указано које последице на њихов психофизички развој, могу да изазову ови пороци, ако их користе;

- Развијање личне одговорности за бригу о телу – било је речи о личној хигијени, правилној исхрани, о значају и важности бавити се одређеним физичким активностима;

-Разговор о планираној екскурзији - екскурзија није реализована због недовољно пријављеног броја ученика ;

-Анализа успеха и дисциплине на крају другог полугођа.

**Извештај о раду одељенског старешине 6. разреда**

План рада одељенског старешине 6. разреда је успешно и потпуности реализован. Часови одељенског старешине 6. разреда су реализовани као пречас сваког уторка и план је реализован у потпуности. Од тема које су реализоване у оквиру одељењских заједница најзаступљенија је била развијање позитивних ставова и навика код ученика. Ставови и навике на које су одељењске старешине покушали да делују били су у складу с потребама и узрасним карактеристикама ученика, тако да је највише пажње посвећено правилима понашања ученика, безбедности у саобраћају, културним и хигијенским навикама и правилној организацији слободног времена ученика. Такође, кроз обележавање важних датума ученици су упознати с неким важнијим појавама/догађајима. Такође се пажња обратила на развој радних навика и усвајањем техника ефикасног учења, хигијенских и здравствених, превнствено превенцијом злоупотребе психоактивних супстанци и информисањем о развоју и сазревању деце, професионалној оријентацији, затим ставова о правилној исхрани, заштити животне средине, развојем емпатије, културних навика ученика и правилног става према вананаставним и ваншколским активностима. Такође, одељењски старешина је радио и на развоју појединих циљева и вредности ученика, највише толеранције, хуманости, солидарности и одговорности. Индивидуални разговори одељењског старешине с ученицима првенствено су се односили на решавање сукоба и сузбијање агресије, а затим и на промену асоцијалног и антисоцијалног понашања, као и промену непожељних облика понашања и саображавање са школским правилима и захтевима. Такође, одељењски старешина је на овај начин покушао да подстакне и мотивише ученике, помогне им у раду и напредовању.

Сарадња с родитељима одвијала се кроз родитељске састанке и „Дана отворених врата“.

**Извештај о раду одељењског старешине 7. разреда**

На почетку школске 2014/15. године израђен је план рада Одељењског старешине. Планом је предвиђено да се у току школске године реализује 36 часова.

Планом рада предвиђено је да се у првом тромесечју обезбеде уџбеници, прикупе подаци о породичним приликама ученика и да се укључе ученици у обележавању Дечје недеље.

У другом тромесечју реализација предвиђених активности као и мере да се побољша успех ученика у одељењу.

Мере побољшања успеха ученика у одељењу подразумевале су редовно похађање часова допунске наставе. Одељењски старешина скренуо је пажњу ученицима са великим бројем негативних оцена да се боље организују и ефикасније користе своје слободно време код куће. Посебно је важно да мање времена проводе за рачунаром играјући игрице. Потребна је боља сарадња са друговима из разреда који им могу бити од велике користи у заједничком раду.

У трећем кварталу тежиште је било на реализацији и спровођењу активности поводом дана Светог Саве – школске славе као и организовање прославе Дана школе. Ученици су учествовали на приредбама које су биле организоване поводом ових свечаности. Поједини ученици су певали у хору, други су глумили а неки су учествовали у фолклору.

У четвртом кварталу спроведене су активности везане за уређење учионице и школског простора. Ученици су вредно радили на уређивању своје учионице. Школске клупе су очишћене, прозори обрисани а смеће избачено. Ученици су креирали постере и донели декоративне биљке. Они су такође учествовали у акцији уређења школског дворишта. Поједини ученици су понели са собом адекватно оруђе за рад како би допринели улепшавању простора око школе.

Коришћење интернета и фејсбука, добре и лоше стране- Интернет и фејсбук имају велики утицај на живот младих људи. Неопходно је да буду обазриви са ким се дописују јер комуницирање са непознатим особама може бити јако опасно. Такође је неопходно да ограниче време проведено испред рачунара како би имали довољно времена за учење, спорт и одмарање;

Заштита ученика од насиља, злостављања и занемаривања - Ученицима је скренута пажња да је неопходно да се мећусобно уважавају и да никако не буду насилни према својим друговима из школе. Конфликте је неопходно да решавају на пристојан начин и уз помоћ наставника и родитеља. Веома је важно да наставницима пријаве сваки вид насиља у школи како би се реаговало на време;

Планирана је једнодневна екскурзија до Ресавске пећине за ученике виших разреда али није била реализована због недовољног броја пријављених ученика.

**Извештај о раду одељењског старешине 8. разреда**

У Основној школи “Бора Станковић” у Јелашници за школску 2014./2015. год. планирани су и реализовани часови одељењског старшине за ученике осмог разреда.

Планом рада одељењског старешине планирано је и реализовано 36 часова (један час недељно).

У овој школској години рад одељењског старешине одвијаo се кроз:

* реализовање часова одељењског старешине;
* пружање помоћи у раду одељењске заједнице и ученичког парламета;
* упознавање ученике са правилима понашања у школи, обавезама и дисциплинским мерама за неизвршавање обавеза ученика;
* обезбеђивање непосредне сарадње са наставницима који остварују наставу у одељењу;
* праћење индивидуалнг развоја сваког ученика у одељењу (здравствено стање, физички, социјални, емоционални и интелектуални развој, економске, социјалне и породичне прилике);
* подстицање формирања хигијенских, културних и радних навика ученика;
* саветодавни и појачан васпитни рад са ученицима појединачно, групно или са одељењском заједницом;
* решавање дисциплинских проблема насталих на часовима појединих предмета;
* припремање седница одељењског већа и спровођење одлука;
* припремање и реализацију родитељских састанака најмање четири пута годишње;
* подношење извештаја о свом раду одељењском већу најмање четри пута годишње;
* вођење педагошке документације.

 Активности предвиђене овим планом за прво полугође углавном су се односиле на :

Снабдевање ученика уџбеницима и потребним средствима за учење и рад. Предвиђено да се у првом тромесечју обезбеде уџбеници, прикупе подаци о породичним приликама ученика. Већина ученика је добила на коришћење уџбенике за ову школску годину. Одељењски старешина је благовремено прикупио личне податке ученика и информације о породичним приликама. Родитељи као и педагошки асистент, који ради у школи, били су од велике помоћи приликом обављања овог задатка обележавање Дечје недеље и учешће свих ученика школе – учешће су узели сви ученици од првог до осмог разреда у културним, спортским, лителарним, ликовним и другим активностима. Разним манифестацијама је скренута пажња на права и потребе деце, као и на унапређење положаја деце;

Могућности запошљавања и изучавања занимања у нашем крају – било је речи о пожељним и непожељним занимањима као и значају и важности да се настави са школовањем, а у исто време размишља о професионалној орјентацији и могућностима запошљавања у нашем крају;

Поједини лекови могу да буду штетни- указано је на то да деца не смеју да узимају лекове без предходне консултације са доктором, као и да сваки лек поред позитивног ефекта на организам носи и одређене негативне ефекте. Такође, да након узимања одређених лекова треба да се оде на контролу, како би се проверило здравствено стање;

На крају првог полугодишта од 10 ученика, оцењено је 9, неоцењен један ученик. Са позитивним успехом 6 ученика: 2 – одличан, 3 – вр добар, 1 – добар.

 Активности предвиђене овим планом за друго полугође углавном су се односиле на:

-Обележавање и прослава Светог Саве – школске славе. У трећем кварталу тежиште је било на реализацији и спровођењу активности поводом дана Светог Саве – школске славе као и организовање прославе Дана школе. Ученици осмог разреда су учествовали на приредби које су биле организоване поводом ових свечаности.

Припреме за предстојећа такмичења – наставници раде и припремају ученике за предстојећа такмичења по плану и програму;

-Обележавање и прослава Дана школе – поред пригодног културно уметничког програма организоване су и спортске активности

-Разговор о пороцима – нове генерације све раније узимају дрогу, алкохол и цигарете. Ови пороци нарушавају здравље, а деци је указано које последице на њихов психофизички развој, могу да изазову ови пороци, ако их користе;

-Развијање личне одговорности за бригу о телу – било је речи о личној хигијени, правилној исхрани, о значају и важности бавити се одређеним физичким активностима;

-Разговор о планираној екскурзији - екскурзија није реализована због недовољног броја ученика. У плану је била Ресавска пећина и посета Раванице и Манасије;

-Ученици осмог разреда су радили припремно завршно тестирање из српског језика, математике и комбинованог теста, где су упознати са процедуром полагања и уједно су проверили своје знање из одређених предмета.

-Одржана мала матура у просторијама школе. Одазвао се велики број наставника. Образовно васпитни задаци реализовани у потпуности.

**Извештај о раду одељенске заједнице нижих разреда 1-4 разреда**

У оквиру одељењске заједница од 1 до 4 разреда урађено је следеће:

Програм је само водич који подразумева комплетну организацију физичке и социјалне средине школе, ритам и активности у којима школа ради. Усклађеност рада одељењских заједница и осталих ваннаставних активности у школи је неопходна јер се постиже јединствена васпитна клима у школи.

Разговарано је о позитивном односу према раду тј. учењу, дисциплини и редовном похађању наставе, о оценама, казнама, изостанцима и понашању на релацији ученик - наставник и наставник – ученик;

Радило се на подстицање позитивног односа према околини у смислу чувања имовине, реда у учионици и школи, организовање дежурстава;

Разговарано је како на најбољи начин искористити слободно време.

По плану активности остварени су следећи циљеви:

- развијање позитивних осећања према школи и ослобађања евентуалног страха од школе;

- развијање другарства према вршњацима и учитељу:

-развијање позитивног става према духовним вредностима, осећању заједништва и компактности одељења;

- уважавање потреба других и развијање демократске атмосфере у одлучивању;

- подстицање стваралачког понашања и индивидуалности;

- уклапање понашања у социјалне захтеве и ослобађање од психофизичке напетости;

- развијање моралних особина;

- увођење у различите технике учења;

- развијање критичког мишљења дефинисан љубављу у породици;

- превазилажење негативних емоција и увид учитеља у емоционално стање детета.

У току школске године разговарано је на неговању културе понашања, о проблемима у учењу., регулисали смо изостанке и радили на редовном похађању наставе, разговарали смо о конфликтима деце истог и различитог пола. Разматране су врсте насиља како у школи тако и у породици и начин како да избегнемо насиље,последице насиља

**Извештај о раду одељењских заједница од 5-8.разреда**

Одељенске заједнице се конституишу на почетку сваке школске године, њихов програм рада је јасан, прецизан и утврђен правилником. Развијају се, негују и поспешују јединство одељења као колектива, развија се свест о значају здравог живота, очувању животне средине, планирају екскурзије и начин њиховог што квалитетнијег извођења.

Израђен је план рада Одељењске заједнице а чланови су се придржавали плана и спроводили активности које су предвиђене за школску 2014/15. годину.

- На почетку школске 2014/15. године прве недеље септембра формиране су Одељењска заједница од петог до осмог разреда. Седници Одељењске заједнице присуствовали су сви ученици. На предлог ученика а касније и гласањем у петом разреду изабрани су следећи чланови Одељењске заједнице: председник Поповић Ања, благајник Ристић Теодора, заменик председника Станковић Вељко и хигијеничар Петковић Душан, представници ђачког парламента Зенуловић Маринета и Суљић Мартин, у шестом разреду председник Војин Петровић, благајник Јашко Алишановић заменик председника Наташа Исмајиловић, у седмом разреду председник (Тасић Марко), секретар (Сулимановић Миљан), благајник (Митић Анђела) и за хигијеничара изабран је Салимовић Елмон. У осмом разреду за председника одељенске заједнице изабран је Милошевић Стефан, заменик председника Поповић Коста, благајник Стојановић Јелена и хигијеничар Мучић Елма. Изабрана су и два члана за ученички парламент: Суљић Исмаил и Ђорић Дарко. )

- Ученици су упознати са правилима понашања у школи, својим обавезама и одговорности ученика, личне одговорности за сопствене поступке – да свако буде одговоран за своје поступке и да буде свестан могућих последица.

- Разговарало се о томе како ученици прихватају и решавају личне проблеме – као и о проблемима изван школе.

- Прикупљен је новац за особе са инвалидитетом. Сваки ученик је купио по картицу и дао новац у хуманитарне сврхе.

- Уређење учионице – сваког месеца су ученици сређивали и уређивали учионицу, украшавали је цртежима и продуктим са часа.

- Професионална интересовања ученика - било је речи о интересовањима ученика за поједина занимања у нашем крају и о томе коју средњу школу би било добро да упишу.

- Разговор о превентиви полних болести – могући ризици и како се заштити и избећи ризичне ситуације.

 - Дискусија о утицају медија на понашање твојих вршњака – како утичу медији на формирање утисака код твојих вршњака на поједине ситуације и догађаје из окружења.

Коришћење интернета и фејсбука, добре и лоше стране- Интернет и фејсбук имају великие утицај на живот младих људи. Ученици су упознати да буду обазриви са ким се дописују јер комуницирање са непознатим особама може бити јако опасно. Такође је неопходно да ограниче време проведено испред рачунара како би имали довољно времена за учење, спорт и одмарање.

- Насиље у школи и породици- ученицима је скренута пажња да је неопходно да се мећусобно уважавају и да никако не буду насилни према својим друговима из школе. Конфликте је неопходно да решавају на пристојан начин и уз помоћ наставника и родитеља. Веома је важно да наставницима пријаве сваки вид насиља у школи како би се реаговало на време;

-Ученици су упознати са важностима друштвених игара (шах, стони тенис, народне игре);

- Прослава дана Светог Саве ( ученици су учествовали у пригодном културно- уметничком програму поводом прославе школске славе Светог Саве);

- Активности и интересовања ученика у слободном времену (било је речи о томе како треба да изгледа један радни дан ученика, односно како ученици да организују време код куће. Поред одмора и учења, врло је битно да се баве и рекреацијом, све у циљу промовисања здравог начина живота);

- Планирање породице као индивидуално опредељење било је речи о формирању породице;

* Неспоразуми са вршњацима и како их решити;
* Шта је то сарадничка коминикација?

- Како процењујеш сарадњу у твом разреду – било је речи о конфликтним ситуацијама, како их решити и превазићи, а све у циљу боље сарадње у одељењу.

- Љубав и пријатељство су најважније ствари у животу сваког човека па је неопходно неговати их инсистирати на њима како би утицали на формирање што боље личности ученика.

* На крају школске године реализоване су све активности.

**Извештај о реализацији припремног предшколског програма**

Припремни предшколски програм je вођен по моделу Б. У наставку дат је преглед реализованих активности по месецима у школској 2014/15.години

Септембар је месец упознавања са децом. Децу су се упознала са њиховим кутком односно просторијом у којој су боравила. Деца су се упознала са дидактичким материјалом, играчкама, сликама и свим оним стварима са којима су се се сусретали током целе године.

Родитеље су се такође упознали са свиме оним што се тиче њихове деце. Васпитачица размењује мишљења и долази до свих потребних података о деци, као и о њиховим особинама које су јој веома битне у раду са њима.

На почетку месеца децу је упознала са бојама, њиховим разликовањем, и многобројним сликама и шта то оне представљају. Учи их бројалице и мале кратке песмице: ,,Eци,пеци,пец’’,Иде маца око тебе’’,и остале. Следи читање по сликама односно, прављење приче: ,,Црвенкапа’’. Овде се јавља велико интересовање деце као и љубав према причи. Затим чита причу:,,Деда и репа’’,,Црвенкапа’’.После прочитане приче следи драматизација где деца са великим уживањем презентују глуму.

Очекивања везана за месец Септембар као увод у нову школску годину су остварена и наставилосе са радом.

Октобар је месец дружења. У октобру месецу са децом се обележава :,,Дечија недеља’’. Предшколска деца упознају се са осталом децом у школи.

Организована је изложба ликовних радова у учионици на теми: ,Ја имам право на своје жеље, a моја жеља је...’’Деца су се доста истакла у бојењу својих радова оловкама у боји и отворено изразила своје жеље и оно о чему они маштају.

Васпитачица је са децом ишла у обилазак школе и посети разним просторијама (школској библиотеци, кухињи, учионицама). Обавила је разговоре са својим стручним сарадницима о раду и будућој комуникацији у току године.

Разговарано је са децом о почетку јесени. Тема: ,,Јесен’’.Деца су пажљиво слушала, и сликала јесен у блоку бр.1 оловкама у боји. Сваки цртеж је окачен на паноу у учионици и где су сви заједно посматрали радове, као и радове поводом дечије недеље.

У новембру васпитачица је деци читала бајке испуњене сликама и разним додацима. Деца су пажљиво слушала прочитано. Уз њену помоћ деца препричавају прочитане бајке уз показивање слика. Најинтересантнијe бајкe којe им је прочитала јесу: ,,Вук и седам јарића’’и ,,Успавана лепотица’’,,Пепељуга’’.

Такође учи их шта су то басне. Ставља свако дете у улогу јунака у баснама и уз читање ради драматизацију одређене басне. Деца су била у потпуности заинтересована као и насмејана, јер су схватила да су то неистините приче.

Учи децу о животињама и какве све поделе животиња постоје. Како их можемо разликовати и дечије схватање о животињама. Учи их о пословицама, шта оне означавају и о загонеткама.

У децембру месецу са децом разговара о почетку зиме. Тема:,,Зима’’.Деца смишљају многобројне изговоре и асоцијације на дату тему уз велико интересовање. Како препознајемо зиму и колико се деца радују снегу и зимској идили. Наравно ту су и прирпеме поводом Нове Године. Доноси јелку у учионицу и ставља је на одговарајуће место. Деца уживају у окићивању новогодишње јелке, као и у прављењу новогодишњих пакетића које смо после остављали испод јелке. После направљених пакетића правили су писмо Деда Мразу где је свако од детета исказало своју новогодишњу жељу.

Дошао је и крај месеца као и обележавање Новогодишње приредбе у учионици уз присуство родитеља. После завршеног рецитаторског дела следила је подела пакетића сваком детету.

Деца су децембар месец веома усхићено доживела уз доста боја, смеха, и радости, а наравно и завршетак полугодишта је испунио сва моја очекивања.

У Јануару деца су после кратког распуста пошла у друго полугодиште. Разговор са децом о Божићним празницима и како се они обележавају. Како деца доживљавају породичне празнике и где одлазе. Цртање на тему:,,Божић у мом месту’’Деца цртају дату тему уз бојење фломастерима.Затим обележавамо дана ,,Светог Саве’’. Цртање Светог Саву,као и бојење и излагање цртежа на паноу у учионици.

У фебруару васпитачица са децом разговара на тему: ,,Моја породица’’ .Деци је рекла да донесу своје омиљене фото албуме. Разгледали су породичне албуме и свако дете је говорило о својим породицама. Затим су на CD-у посматрали дугометражни цртани филм о породицама.

Деца су схватила да породица може бити ужа и шира у зависности од чланова породице. Деци је био најинтересантнији део када су гледали цртани уз раздрагано смешкање и причање.

Затим је свако дете добило задатак да ослика своју породицу и обоји оловкама у боји. После завршених цртежа,почело је гласање за најлепши цртеж. Свако од детета је однело кући свој цртеж да покаже родитељима.

У марту месецу васпитачица разговара са децом о почетку пролећа. Тема: ,,Пролеће’’.Деци је пустала песмице о пролећу. Деци је било интересантно и она су научила песмице. Следеће су припреме за дан наших мама:,,8 март’’.Деца праве честитке са многобројним додацима и колаж папиром.Свако од детета ће урадити честитку својој мами и предати је уз научену песмицу. То је поклон својим мамама.. Очекивања за месец март су остварена.

У месецу априлу је разговарала са децом о теми: ,,Здравље“. Говори деци да је здравље најбитније човеку и да се у априлу обележава:,,Дан здравља’’. Деца су схватила шта је све потребно да би била здрава и јака. Затим је организован квиз са питањима. Деца су подељена у две групе и свака група се јављала када је знала одговор. Деца су овај квиз веома весело и интересантно прихватила и уживала у квизу. Припреме око ,,Дана Рома’’ 8 априла. Овде деца су схватила да могу да се ослободе страха од наступа.Уз ангажовање родитеља као и активност деце. Наступање деце реализовано. Деца су у потпуности остварила све потребне садржаје везане за месец април.

У месецу мају са децом смо организовали излет у природи. Деца су понела своје свеске и оловке да би очарала и пренела лепоту природе на папиру. Свако ће нацртати онако како види и замишља. Шетња је била прво до оближње реке, а затим до шуме. После тога у школи је организована радна акција за сву децу. Деца из предшколске групе су такође била укључена. Са децом смо сређивали двориште да бих нам околина била лепша и уређенија, наравно колико је то било у њиховим могућностима.

Месец јун је везан за обнављање већ научених активности и садржаја током целе године. Са децом се одлази у посету Првом разреду и разговара на теми: ,,Ђак првак’’. Које су то навике везане за први разред које су потребне ђацима првацима. Деца пажљиво слушају шта је то: школско звоно, шта је то час и колико траје, шта су то уџбеници, и шта је то одмор?.

Затим је следило тестирање сваког детета. Свако дете је обављало разговор са школским педагогом и одговарало на постављена питања. Сва деца су прошла тестирање. У задњем дану у јуну са децом смо организована малу приредбу поводом растанка.

Месец јун је завршен успешно као и школска 2014-2015 година.

**Извештај тима за ИОП**

Тим за инклузивно образовање и подршку ученицима је у сарадњи са учитељима, наставницима, стручним сараником педагогом током првог полугодишта извршио евиденцију ученика који слабије напредују. Договором са педагошком службом, учитељима и предметним наставницима, усаглашен је начин рада са сваким одученика. Учитељи и наставници су у обавези да са евидентираним ученицима (имена свих ученика су у документацији стручне службе ) раде по индивидуализованом облику рада и за њих су неопходне посебне припреме. Педагошка служба редовно разговара са поменутим ученицима иизвештава чланове Тима.

Чланови Тима ИОП- а :

-Зоран Петковић,директор школе

-Јелена Михајловић,педагог школе

-Слађана Максимовић, наставник разредне наставе

-Гордана Ковачевић,наставник разредне наставе

-Љиљана Трајковић,професор разредне наставе

-Сузана Станковић, професор српског језика

-Бојан Несторовић, професор математике

-Никола Михајловић, професор биологије:

су у овом полугодишњем периоду износили заједничке ставове о следећим тачкама односно активностима за овај перид:

-Израда плана и програма рада Тима за шк. 2014.- 2015. год.

-Упознавање Наставничког већа, Савета родитеља са програмом рада за текућу школску годину

-Анализа актелне школске године (на почетку школске године)

- анализа стања

- формирање база података

-Праћење напредовање ученика

-Сарадња са наставницима при реализацији ИОП-а,праћење реализације, евалуација

-Едукација ученика из редовне популације о сузбијању педрасуда о корисницима ИОП-а

Чланови стручног Тима су закључили да је настава која релизована по посебном прогаму индивидуелног-образовног плана дала задовољавајуће резултате и разговарано је о задацима за почетак другог полугођа 2014./2015.год.

-процена стања ученика

-разговор са родитељима

-израда планова рада

У току првог полугодишта ученик А.Д., и у току другог полугодишта шк. 2014./2015. ученици Р. А, Б. К и Ф.С нису похађали наставу и због тога се упућују на разредни испит. У јунском року се нису одазвали на разредни испит, па се стим упућују на разредни испит месеца августа.

**Извештај о раду педагошког асистента**

У школској 2014/15. години педагошки асистент је радио према плану рада педагошког асистента и реализовао све активности предвиђене планом. У наставку су по месецима наведене неке од њих:

Септембар

- Извршена је бесплатна подела уџбеника ученицима сиромашног материјалног стања од петог до осмог разреда.

- У договору са предметним наставницима сачињен је списак уџбеника који недостају и достављен локалној самоуправи ради добијања истих.

- Извршена је подела школског прибора и материјала свим ученицима ромске националности добијеног од стране ,, НБОДЕР-а“ из Сурдулице.

- Сачињен је списак свих ученика полазника у први разред и достављен локалној самоуправи ради новчаног награђивања.

- Сачињења је база података свих ученика, укључујући и ППП, и достављена управи школе.

- Крајем месеца сачињен је списак ученика који не похађају редовну наставу у школи и прослеђен управи школе.

- Извршено је више кућних посета у циљу откривања разлога нередовности ученика. Повратне информације су пренете разредним старешинама.

- Обављени су разговори са наставницима и стручном службом о мерама деловања и врсте помоћи ученици у савладавању градива.

- Пружена је помоћ ученицима првог разреда и ППП-а у адаптацији и усвајању правила понашања у школи.

- На часовима редовне наставе пружена је помоћ ученицима у савлађивању градива.

 октобар

- Почетком месеца реализована су два модула, у оквиру обавезних обука за педагошке асистенте, где је ПА присуствовао и активно учествовао.

- Сачињен је списак свих ученика, укључујући и ППП, за осигурање.

- Извршена је допуна списка ученика којима недостају уџбеници из појединих предмета и достаљен локалној самоуправи.

- На часовима редовне наставе пружена је помоћ ученицима у савлађивању градива.

- Разговор са ученицима и решавање евентуалних проблема.

новембар

- У оквиру стручног усавршавања, ПА је присуствовао семинару за педагошке асистенте у првој недељи новембра .

- Родитељи појединих ученика, на захтев разредних старешина, су кућном посетом обавештени о датуму и времену одржавања родитељског састанка што је за резултат имало већи одазив родитеља.

- На крају првог класификационог периода обављен је разговор са наставним кадром о видовим сарадње и даље помоћи појединим ученицима.

- ПА је имао више кућних посета, углавном, због нередовности ученика у школи.

- На основу поднетих захтева из претходних месеца, добијени су нови уџбеници који су тражени списком. Уџбеници су нумерисани, евидентирани и подељени ученицима.

децембар

- У договору са разредним старешинама извршен је телефонски позив појединим родитељима који су позвани на разговор у школу због изразите нередовности ученика.

Обављен је колективни разговор са ученицима ромске националности од 5. до 8. разреда о заинтересованости и учествовању у приредби поводом Дана Рома.

- На основу договора са кооринатором за ромска питања у локалној самоуправи, сачињен је и достављен захтев општинском већу за добијање новогодишњих пакетића за ученика ППП-а.

- Извршен је разговор у пар наврата са ученицима ППП-а, на иницијативу васпитачице, о дисциплини и школским обавезама и одговорности ученика у школи.

- У задњој недељи месеца ревидиран је списак ученика који не похађају редовну наставу у школи.

- Пружена је помоћ ученицима у савлађивању градива

јануар

- Извршено је неколико кућних посета, као и телефонских позива, појединим родитељима са намером утврђивања разлога нередовности ученика и делујући на смањење истих. Повратне информације пренете разредним старешинама и педагогу школе.

- Обављени су разговори са наставницима о мерама заједничког деловања и пружања помоћи деци у другом полугодишту.

Фебруар

- Кућним посетама и активним деловањем на родитеље и ученике који нередовно похађају наставу смањена је нередовнст ученика и остварена позитивна сарадња.

- У пар наврата, а на иницијативу појединих наставника, вођени су индивиндуални разговори са ученицима у школу делујући на њихово понашање и прихватање школских обавеза.

- Равидиран је списак ученика који су престали да похађају редовну наставу у школи.

Март

- Телефонским позивима и кућним посетама обавештени су родитељи појединих ученика о прикупљању неопходне документације за конкурисање за бесплатне уџбенике.

- Ревириран је списак ученика поји не похађају редовну наставу у школи.

- Извршено је неколко кућних посета са намером утврђивања разлога нередовности ученика у школи. Повратне информације пренете разредним старешинама.

- У договору са педагогом школе сачињен је списак ученика за упис у први разред и ППП. Касније, током месеца, подељене су позивнице за упис ученика у први разред.

- Константно током месеца одржаване су пробе са ученицима подовом организовања приредбе за Светски дан Рома.

- На часовима редовне наставе пружана је помоћ у савлађивању градива.

Април

 - У првој недељи месеца одржаване су свакодневне пробе за приредбу повод обележавања Светског дана Рома.

- У договору са разредним старешинама, а на основу оцена ученика, сачињен је списак од 10 ученика ромске националности са најбољим успехом у школи и достављен локалној самоуправи ради новчаног награђивања повод Светског дана Рома.

- Реализована је приредба за Свестски дан Рома где су учествовали сви ученици школе презентујући ромку историју, културу, традицију и обичаје кроз игру, песму, рецитовање, драмске текстове, читањем реферата...

- Ревидиран је списак ученика који су престали да похађају редовну наставу у школи и достављен је управи школе.

- Одражана су два састанка за ПА Пчињског округа са представницима Асоцијације педагошких асиситената у цињу унапређивања положаја и рада ПА у школи.

- На часовима редовне наставе пружана је помоћ у савлађивању градива.

Мај

- Са педагогом школе сачињен је списак ученика полазника у први разред и подељене су им позивнице за упис. Са васпитачицом ППП-а подељене су позивнице за упис у ППП.

- По затеву Центра за социјани рад, са педагогом школе, сачињен је списак ученика који не похађају редовну наставу у школи.

- Поред пружене помоћи у припремној настави за упис у средње школе, обављени су чести разговори са ученицима осмог разреда о одабиру средње школе и битности даљег школовања.

- Задње недеље у месецу ученици осмог разреда су вратили су преузете уџбенике са почетка школске године и раздужили се. На часовима редовне наставе пружана је помоћ у савлађивању градива

јун

 - Сачињен је списак ученика за разредни испит, у договору са разредним старешинама, и кућним посетама подељене су позивнице ученицима.

- У договору са библиотекарем шклоле контактирани су ученици који нису вратили књиге из школске библиотеке, а појединим ученицима су кућним посетама достављена обавештења.

- У договору са разредним старешинама сачињен је списак ученика које треба посетити и затражити да врате преузете уџбенике.

- Ученици од 5-8. разреда вратили су преузете уџбенике са почетка школске године.

- Посећиване су породице ученика који нису разужили преузете уџбенике и обавештене су писменим путем.

**ИЗВЕШТАЈ О СЛОБОДНИМ АКТИВНОСТИМА И СЕКЦИЈАМА**

**Извештај слободних активности и секција у нижим разредима 1-4**

**Извештај о слободним активностима 1. разред**

Број часова културних активности реализован је и ове активности похађало је 6 ученика: На часовима културних активности ученици су се упознали са драмском уметношћу и вештинама беседништва. Ове активности помажу ученицима првог разреда се ослободе треме од јавног наступа и да уз наставникову помоћ, успешно представе своју школу на различитим културним манифестацијама у школи и ван ње. У школи, ученици су припремили приредбу поводом Св. Саве, Дана школе, Дана Рома, приредили су маскенбал, учествовали су у реализацији Дечје недеље коју је организовала локална самоуправа.

 Број часова слободних активности реализован је и ове активности похађали су сви ученици првог разреда На часовима слободних активности ученицима је дата могућност да слободно изразе своја ликовне, драмско-рецитаторске , спортске,и музичке активности. . Уз наставникову помоћ ученици су стварали ликовне радове и презентовали на нивоу одељења.

**Извештај о слободним активностима 2 разред**

Број часова културних активности реализован је и ове активности похађало је 5 ученика.На часовима културних активности ученици су се упознали са драмском уметношћу и вештинама беседништва. Ове активности помажу ученицима да уз наставникову помоћ успешно представе своју школу на различитим културним манифестацијама у школи и ван ње. У школи ученици су припремили приредбу поводом Св. Саве, Дана школе, Дана Рома, приредили су маскенбал, учествовали су у реализацији Дечје недеље коју је организовала локална самоуправа.

 Број часова слободних активности реализован је и ове активности похађала су 3 ученика другог разреда. На часовима слободних активности ученицима је дата могућност да слободно изразе своја мишљења, запажања и осећања, своје погледе на свет и живот уз наставникову помоћ.

**Извештај о слободним активностима 3. разред**

По решењу о четрдесеточасовној радној недељи и о задужењу са по једним часом недељно, све наставне јединице су успешно реализоване. Ученици су са великим задовољством и успехом исказали себе. Подједнако су били добри и креативни када су правили ознаке на амбалажи где су ученици цртали , и лепили на пластичне флаше ознаке онако како су их они видели и који би били упозорење другим особама, као и у изради рођенданских честитки и прављењу новогодишњих украса и изради беџева за Дан отворених врата. Показали су физичку способност у надвлачењу конопца као и у припремама за крос.

Били су веома заинтересовани да науче ромску игру и показали велики степен стрпљења и толеранције. Први пут су се срели са спортском игром пикадо која је изазвала велико занимање код њих нарочито кад се изводила као такмичење

у малим групама. И ове школске године су поједини ученици показали своје литерарно умеће састављањем песмица о пролећу. Сви часови који су планирани су и реализовани.

**Извештај о слободним активностима 4. разред**

За школску 2014/2015.год. у четвртом разреду одржавана је драмско-рецитаторска секција током целе године,а најактивнији рад био је око прославе школске славе Светог Саве. Циљ ове секције био је ослобађање треме од јавног наступа, као и процена сопствених способности ученика. На почетку рада најпре је извршена аудиција за драмску секцију. Ученици су најпре упознати са активностима које нам предстоје, затим смо радили вежбе говора, дикције, кретање на сцени, мимике.

У првом полугодишту смо почели са припремама поводом школске славе. Ученици драмско-рецитаторске секције припремали су рецитал –Свети Сава крсна слава - драмски текст.

Почетком фебруара кренули смо са припремом за дан школе. Учитељи млађег разреда су припремали драмски текст –Зона Замфирова. Овај драмски текст је био веома захтеван тако да је било потребно много вежбања и проба. Садржај овог драмског текста је успешно реализован на прослави Дана школе.

Ученици су показали велико интересовање за драмско-рецитаторском секцијом.

**Извештај о одржаним слободним активностима из српског језика са ученицима од 5-8. разред**

Број часова културних активности (драмско-рецитаторска секција) реализован је и ове школске 2014/15 године. Културне активности похађало је 12 ученика: 2 ученика петог разреда, 3 ученика шестог разреда, 4 ученика седмог разреда и 3 ученика осмог разреда. На часовима културних активности ученици су се упознали са драмском уметношћу и вештинама беседништва. Ове активности помажу ученицима да, уз наставникову помоћ, успешно представе своју школу на различитим културним манифестацијама у школи и ван ње. У школи, ученици су припремили приредбу поводом Св. Саве, Дана школе, Дана Рома, приредили су маскенбал, учествовали су у реализацији Дечје недеље коју је организовала локална самоуправа. Учествовали су и на општинској смотри рецитатора.

 Број часова слободних активности реализован је и ове активности похађало је двоје ученика седмог разреда. На часовима слободних активности ученицима је дата могућност да слободно изразе своја мишљења, запажања и осећања, своје погледе на свет и живот. Уз наставникову помоћ ученици су стварали самостално и своје радове презентовали на многим конкурсима у општини и ван ње: конкурс поводом Дечје недење, конкурс поводом Св. Саве, Млади таленти Србије.

**Извештај о раду енглеске секције**

Рад енглеске секције укључује ученике од петог до осмог разреда који показују интересовање за енглески језик, књижевност и културу народа целог Уједињеног Краљевства.

Секција се одржава једном у две седмице по распореду који је направљен на почетку школске године и на годишњем нивоу обухвата 18 часова. Ученици који долазе на ове часове радили су врло занимљиве активности и уживали у духу енглеског језика и културе.

Рад секције је био реализован као индивидуализовани (примерен појединим ученицима) и групни облик рада (за групе ученика једног или више разреда који се посебно интересују за енглески језик и културу). Наставник је у великој мери користио циљни језик и ученици су усвојили велики број најучесталијих фраза и израза. За сваки час наставник је припремао одговарајући материјал са различитим вежбама и задацима који су примерени знању ученика. Наставник је инсистирао на комуникацији на страном језику како би ученици применили стечено знање и оспособили се за усмено излагање на страном језику које уједно представља најтежи сегмент савладавања страног језика.

Ученици су читали и преводили текстове везане за земље Уједињеног Краљевства. Информисани су о њиховим најзначајнијим карактеристикама као и народу који у њима живи.

Упознати су са главним градом Енглеске и најпознатијим знаменитостима Лондона које представљају туристичку атракцију за људе из целог света.

Било је речи о животу и раду великог енглеског писца Вилијема Шекспира. Ученици су гледали филм о његовом животу и упознали се са највећим књижевним делима енглеске књижевности.

Поменута су важна дела и осталих важних енглеских писаца попут Вилијема Вордсворта, Семјуел Тејлор Колриџа и осталих великана енглеске књижевности.

На једном од часова ученици су радили презентацију на тему Моја земља.

Ученици су посебно уживали на часовима певајући познате песме на страном језику што представља један од најлакших начина учења страног језика.

Наставник је ученицима одржао презентацију на тему Традиционална енглеска храна како би се упознали са енглеском кухињом и традицијом. Такође су упознати са најважнијим празницима у Енглеској и начином на који их Енглези славе.

Ученици су радили симулацију интервјуа са познатим личностима у чему су се поједини ученици веома добро снашли.

Традиционални енглески спортови су такође интересовали ученике као и најпознатији страни спортисти о којима су информације прикупљали преко интернета.

Било је речи и о одећи и моди и стилу облачења појединих славних личности.

Све планиране активности су биле успешно реализоване.

**Извештај о раду Саобраћајне секције из предмета техничко и информатичко образовање**

Број часова слободних активности саобраћајне секције реализован је и ове активности похађало је 14 ученика: 5 ученика петог разреда, 4 ученика шестог разреда и5 ученика седмог разреда. На часовима слободних активности ученици су се упознали са друмским саобраћајним системом и вештинама вожње бицикла на полигону спретности. Ове активности помажу ученицима да уз наставникову помоћ успешно представе своју школу на различитим такмичењима у школи и ван ње. У школи ученици су се припремали теоријски и практично. Припрема је извођена путем теоријског дела, практичним решавањем ситуација на раскрсницама помоћу макете и модела аутомобила и пешакаи вежбањем вожње бицикла на полигону спретности.Учествовали су на општинском такмичењу а затим и на окружном. На часовима слободних активности ученицима је дата могућност да покажу своја знања и вештине. Уз наставникову помоћ ученици су стварали самостално и усвајали саобраћајну културу.

**Извештај о одржаним спортским активностима из физичког васпитања**

Спортске активности у основној школи представљају облик васпитно - образовног деловања којим се омогућује ученику да открије, задовољи и даље развије интересовања, склоности и способности за поједине области живота, рада и стваралаштва. Њима се битно доприноси социјализацији потреба и мотива деце, свестраном и слободном васпитању ученика.

На основу Годишњег плана рада Основне школе “Бора Станковић”, у Јелашници за школску 2014./2015. год. организоване су спортске активности из физичког васпитања, за ученике од петог до осмог разреда.

Септембар

Припрема ученика за општинско такмичење у стоном тенису. Такмичење је одржано у просторијама наше школе. У екипној и појединачној конкуренцији заузели смо прва места. Учествовали су: Милошевић Стефан, Суљић Исмаил и Тасић Марко. Милошевић Стефан освојио прво место екипно. Школа је стекла услов да има представнике на окружно такмичење. На такмичењу су учествовале следеће екипе:

* ОШ „Вук Караџић“ – Сурдулица;
* ОШ „Академик Ђорђе Лазаревић“ – Власина;
* ОШ „Пера Мачкатовац“ – Бело Поље;
* ОШ „Бора Станковић“ – Јелашница.

 Такмичење су водили професори: Зоран Јовановић, Ненед Ђорђевић и Горан Јоцић. Такмичење је протекло у фер и коректној атмосфери. Наши навијачи су били веома битан фактор и у пресудним моментима су дали непроцењиву подршку.

 Октобар

- Поводом Недеље спорта, одржани турнири у малом фудбалу, стоном тенису и одбојци. Учествовали ученици старијих разреда.

Такође, пригодним спортским програмом обележена је Дечија недеља такмичењима у малом фудбалу, одбојци и стоном тенису.

Новембар

- Одржана припрема ученика за такмичење у малом фудбалу. Ученици нису показали велико интересовање.

Март

- Поводом Дана школе одржано школско такмичење између ученика наше школе у одбојци и малом фудбалу. Мали фудбал реализован на травнатом терену, код старе школе, а одбојка на терену у кругу школског програма.

Април

- Поводом Недеље спорта, часови у школи су били скраћени, а после наставе су реализоване активности из малог фудбала и одбојке. Учествовали ученици старијих разреда. Победе су однели ученици осмог разреда.

Мај

- Одржана припрема ученика за Крос. Одржан крос РТС – а на нивоу школе. Учествовали ученици од првог до осмог разреда. Донета је одлука да сва прва места буду награђена.

- Одржана активност везана за базични фудбал на нивоу школе. У школи постоји клуб базичног фудбала који прати активности ФСС и по могућству учествује у различитим манифестацијама.

**Извештај о одржаним секцијама из физичког васпитања**

 Школске 2014/15. године поред обавезног и обавезног изборног предмета, одржано је 18 часова слободних активности у петом, шестом, седмом и осмом разреду и 28 часова спортских активности у петом, шестом, седмом и осмом разреду.

 У оквиру слободних активности, формирана је секција, у стоном тенису, за ученике од 5. - 8. разреда. Ученици су показали велико интересовање, што показују и резултати, прво место екипно и појединачно на општинском такмичењу.

 У оквиру спортсих активности извођени су часови у вези припрема за поједина такмичења, предвиђена календаром такмичења, припреме за крос, поводом обележавања Дана школе, Св Саве и сличних датума од значаја за школу и ужу и ширу друштвену заједницу. Такође, одржавана су различита такмичења, Базични фудбал и сл.

 Реализацијом ових активности постигнуто је:

 - подстицање ученика да се у слободно време самостално баве физичким активностима;

- подстицање, неговање и вредновање ученичких ваннаставних активности;

- подстицање креативности и развијање физичких способности;

- развијање стваралаштва и очување народне традиције;

- развијање такмичарског духа.

- Ученицима је пружена могућност да вештине и знања научена на овим часовима опробају на међуодељењским такмичењима, односно да научене народне игре прикажу широј околини на разним приредбама. Ученици су углавном савладали све задатке, а може се рећи да су циљеви слободних и спортских активности у великој мери остварени.

**Извештај о раду ученичког парламента**

Ученички парламент у школској 2014/15.чинили су ученици осмог разреда- Јелена Стојановић и Елма Мучић и ученици седмог разреда Анђела Митић и Миљан Сулимановић. Председник парламента била је Јелена Стојановић,а заменик Миљан Сулимановић. Наставник координатор за ученички парламент била је Драгана Станковић. Парламент је одржао девет испланираних седница.

Прва седница одржана је у септембру, на тој седници парламент је конституисан, а чланови су упознати са законским актима који регулишу рад парламента. Друга седница је одржана у октобру, разговарало се о допунама у плану рада парламента и дати су предлози за обележавање Дечије недеље. Ове године већ традиционално, исцртаване су стазе око школе и исписиване су поруке. Трећа седница одржана је у новембру, разговарало се о начину одлучивања и дати су предлози за обележавање светског дана борбе против сиде. Четврта седница парламента одржана је у децембру, направљен је договор о постављању кутије поверења у ходник школе и обавештавању осталих ученика о намени те кутије. Пета седница парламента одржана је у јануару, на тој седници ученици су дали своје предлоге о обележавању дана Св.Саве. Шеста седница парламента одржана је у фебруару, на тој седници ученици су дали своје виђење о томе шта треба да се нађе на сајту школе. Разговарало се о хуманитарним акцијама и о могућности да ученици организују једну током године. Седма седница парламента одржна је у марту, ученици су изнели предлоге за обележавање дана школе као и за обележавање 8.марта. Предложени су начини осавремењавања наставе. Осма седница парламента одржана је априла, на тој седници ученици су дали предлог за обележавање светског дана Рома, светског дана књиге и светског дана здравља. Разговарало се плановима за даље образовање, професионалној орјентацији и средњим школама за које су ученици заинтересвани. Последња, девета седница у школској 2014/15.одржана је у мају, ученици су сумирали резултате свога рада и разговарали о припреми другарске вечери.

**ОСТВАРИВАЊЕ ПОСЕБНИХ ПРОГРАМА**

**Извештај тима за заштиту ученика од насиља, злостављања и занемаривања**

На почетку школске године, дана 09.09.2014. године, одржан је састанак тима за заштиту ученика од насиља, злостављања и занемаривања, на основу анализе стања, праћења и специфичности установедонео је програм рада за школску 2014/2015.годину.

Програм рада обухвата активности по месецима време реализације као и носиоце активности.

На састанку тима који је одржан 23.09.2014. године, утврђено је да су се деца упознала са правилима понашања у школи на часовима одељењске заједнице, да је постављена кутија поверења, да постоји кутак везан за насиље и да су родитељи на првом родитељском састанку упознати са правилима понашања ученика у школи. Реализатори ове активности су одељењске старешине, председник одељењске заједнице као и ученици.

Октобра месеца, 28.10.2014. године, на састанку који је одржао тим за заштиту од насиља, злостављања и занемаривања, константовано је да је реализована једина тачка дневног реда:,, Дечија недеља“. Ова активност је реализована кроз различите спортске активности, као и кроз писање и цртање порука о дечјим правима у школском дворишту. Носиоци активности су одељењске старешине и руководиоци секција.

У новембру месецу 25.11.2014. године, на састанку тима, утврђено је да је реализована ,,Недеља различитих култура“. Ученици су ову тему одрадили кроз активности на часовима српског језика, грађанског васпитања и верске наставе. Носиоци активности су наставник грађанског васпитања, вероучитељ и наставник српског језика.

Децембра месеца 28.12.2014. године, чланови овог тима су утврдили да је реализована трибина ,,Желим да предложим понашање на позоришној представи. Трибина је реализована кроз маскембал и глуму. Носиоци активности су наставник српског језика, руског и енглеског језика.

Фебруара месеца 23.02.2015.године, на састанку тима константовано је да је реализована активност везана за радионицу: ,,Едукативни филм о електронском насиљу.“ Такође , вођен је разговор о електронском насиљу и презентован филм о овој теми ученицима седмог разреда. Носиоци активности су Бора Стојановић, Сања Здравковић, одељењски старешина, педагог и сами ученици.

На састанку тима који је одржан у марту 24.03.2015.године, утврђено је да је наставник физичког васпитања, Горан Јоцић, реализовао предавање на тему ,,Бон-тон навијача“ у вишим разредима. Реализатори активности су поред наставника физичког васпитања и чланови тима за безбедност као и сами ученици.

У априлу месецу дана 21.04.2015.године, на састанку тима утврђено је да је реализована радионица. ,,Реаговање на насиље“. Ученици су били активни учесници и носиоци саме радионице. Носиоци активности су поред ученика, одељењске старешине, наставник физике, Слађана Цветковић и остали чланови тима за безбедност.

На састанку маја месеца који је одржан 19.05.2015. године, тим је константовао да је реализована предвиђена радионица:,,Прикочи на жуто трепћуће“ чији су носиоци били педагог, Јелена Михајловић и професор разредне наставе, Љиљана Трајковић, и остали чланови тима за безбедност.

У јуну месецу 09.06.2015.године, одржан је састанак тима на коме је утврђено да је реализована предвиђена радионица:,,Отворено о мањинама и друштвеном искључивању“.Носиоци активности како је и предвиђено планом реализовали су педагог, Јелена Михајловић и педагошки асистент, Емир Милановић, као и сами ученици

 Активности које је тим за заштиту ученика од насиља, злостављања и занемаривања планирао на почетку школске године су у потпуности реализоване.

**Програм превенције малолетничке деликвенције (програм превенције насиља и дроге)**

У циљу превенције малолетничке деликвенције урађено је следеће:

- ученици су, у сарадњи са одељенским старешинама, уређивали своје учионице у вези чега је било организовано и такмичење, где су биране најуредније и најуређеније учионице,

- реализована је радионица “Дрога је део окружења” за 7 и 8 разред у којој су ученици правили плакате против болести зависности, бирали су најбоље и изложили их, а од осталих направљена је изложба у школи, радионица „Шта је насиље, облици насиља и начини заштите“ као и „Ненасилна комуникација“

- били су организовани спортски сусрети са другим школама из општине , као и посете, игранке у смислу интензивирања организовања слободног времена ученика,

- кориштени су писани материјали са темама: Пушење или здравље, Алкохолизам је болест, Злоупотреба лекова,

- Представници средњих школа су одржали своје презентације ученицима 8. разреда.

**Извештај о наставним темама и областима које су везане за здравствено васпитање**

У првом разреду по плану и програму који предвиђа 36 часова здравственог васпитања, овај програм реализован је подељен у неколико тема.

Тема - Шта се догађа у мом телу, реализована је у оквиру физичгог васпитања. Кроз разговор на тему “У здравом телу здрав дух“ и различите вежбе за обликовање тела, ученици су схватили значај физичке активности.

Тема - Ја и моје здравље, у оквиру света око нас и час одељењског старешине. Кроз многе активности као што су квизови, тестирања и на примерима из свакодневног живота ученици су показали потребно знање за очување здравља.

Тема - Дневни ритам, реализована је у оквиру часова физичког васпитања.На основу изведене игре “Ја посејах лан“, ученици су схватили да постоји ритам, као и њихов дневни ритам који је од великог значаја за раст и развој.

Тема - Лична хигијена, релизована је у оквиру физичког васпитања.Ученици су извели песму „Пре и после јела“уз ритмичку игру и показали на шта треба све обратити пажњу да би очували здравље.

Тема-Занемаривање и злостављање деце, реализована је на часовима света око нас. Вођен је разговор са ученицима о овој теми као и читани су текстови који говоре како о злостављању одраслих тако о злостављању међу вршњацима. Оперативни план здравственог васпитања ученика има за циљ изграђивање здраве личности детета.Здравствена заштита ученика организована је у школи где су наши ученици имали систематске прегледе и вакцинацију у амбуланти.

У другом разреду све наставне јединице су успешно реализоване. Ученици су са великим задовољством и успехом исказали себе. Подједнако су били добри и креативни када су правили ознаке на амбалажи где су ученици цртали , и лепили на пластичне флаше ознаке онако како су их они видели и који би били упозорење другим особама, као и у изради рођенданских честитки и прављењу новогодишњих украса. Показали су физичку способност у надвлачењу конопца као и у припремама за крос.

 Први пут су се срели са спортском игром пикадо која је изазвала велико занимање код њих нарочито кад се изводила као такмичење у малим групама. И ове школске године су поједини ученици показали своје литерарно умеће састављањем песмица о пролећу. Сви часови који су планирани су и реализовани.Највише смо се бавили темама:“Развојне промене које настају у пубертету“, „Ја и моје здравље“, „Како се храним“, „Како сачувати здравље“. На часу физичког васпитаља обрађене су теме. „Дневни ритам“, „Колико је неопходно бавити се физичком активношћу“, „Превенција о злоупотреби алкохола и дувана“, „Занемаривање и злостављање деце“. На часовима Света око нас и одељенског старешине обрађене су теме „Ситуације у којима се могу повредити“, „Мој кувар“, „Пут хране, Пут воде“, „У борби против зла“, „Израда јеловника“. Ученици су подједнако били заинтересовани за сваку наставну јединицу и били активни у реализацији. Интересују се за очување личног здравља и покушавају да избегну ситуације које могу да наруше њихово здравље.

По плану и програму који предвиђа 36 часова здравсвеног васпитања у трећем разреду, реализован је на часовима редовне наставе подељеним у неколико тема.

Тема-Пубертет, реализована је у оквиру часа одељењског старешине. Циљ теме је упознавање са развојним карактеристикама у пубертету. Ученици су читали уводни текст о пубертету и променама које га прате. За реализацију овог часа припремила сам текстове и слике из разних извора који се баве темом пубертета који посебно скреће пажњу на то да су развој и време уласка у пубертет различити код сваког детета.

 Ученици су имали задатак да прикупе исечке из новина на којима су приказана деца од најмлађег узраста до пубертета, адолесценције и поласка на факултет. Од исечака су правили колаж на тему *Одрастање*, а он ће послужити и за разговор о расту и развоју, као и о пратећим променама.

Тема-Васпитање, реализована је у оквиру природе и друштва и час одељењског старешине.Кроз многе активности као што су квизови ,тестирања и на примерима из свакодневног живота ученици су показали потребно знање о васпитању.

Тема-Хигијена и здравље, реализована је у оквиру часова физичког васпитања.. Циљ ове теме је стицање основних знања о заразним болестима и путевима преношења.

 Ученици су читали текстове о заразним болестима и путевима њиховог преношења. Водио се разговор о томе како се болести преносе и шире и како можемо да заштитимо и себе и друге.

Са ученицима је вођен разговор кроз одговоре на следећа питања: Које анализе лекар обично тражи да се ураде када је неко болестан? Шта се обично препоручује некоме ко је болестан од грипа? За које још заразне болести знате? Наведите још неке болести које нису заразне.

Тема-Исхрана, релизована је у оквиру физичког васпитања, природе и друштва, српски језик, час разредног старешине. У оквиру ове теме проверено је стечено знање на тему Здрава исхрана: Подсетила сам ученике на групе хране и правила здраве исхране. На основу слике из радне свеске водила сам разговор о томе шта ученици једу док су у школи.

Ученици су одговарали на питања: Кажите шта најчешће ужинате. Која храна са ове слике није здрава? Шта је од онога што можете да за ужину купите у пекари здраво? Зашто је важно да се у киосцима у којима се продаје храна води рачуна о хигијени?

Тема-Болести зависности, реализована је на часовима српског језика, природе и друштва и на часовима разредног старешине:. Циљ теме је стицање основних знања о штетним последицама конзумирања дувана, алкохола и дроге. .

За реализацију овог часа ученицима сам припремила текстове који говоре о овој теми. Ученици су читали текстове о злоупотребама дувана, алкохола и дроге. Разговарало се о штетном утицају на здравље човека (скренута је пажња ученицима на то шта све спада у сваку од наведених група: дуван, алкохол, дрога). Обрадила сам ову тему, илуструјући текст одговарајућим додатним материјалима.

Тема: Повреде и стања у којима је могуће указати прву помоћ:, реализована је на часовима разредног старешине и на часовима физичког васпитања. Циљ ове теме је усвајање и прихватање позитивних односа међу вршњацима. Ученици имају задатак да одговоре на питања о свом другу или другарици. Разговарано је са ученицима о томе шта за њих представља другарство. Ученици су одговарали на питања: Размислите и испричајте које особине треба да има добар друг. Испричајте нешто о томе како се дружите. Шта сте научили од свог најбољег друга или другарице? Шта су они научили од вас? Како пријатељи помажу једни другима? Како ви помажете свом другу (другарици)?

У трећем разреду обрађене су следеће наставне теме:

Пубертет: садржаји ове теме су реализовани кроз културне активности и физичког васпитања.Ученици су кроз игру схватили да су сви једнаки и равноправни у друштву.

Васпитање: кроз различите текстове из српског језика као и на приредбама ученици су учествовали и показали велико интересовање за овај садржај.

Хигијена и здравље: у предмету физичког васпитања и чувари природе реализован је садржај ове наставне теме де су деца била доста активна и придржавала су се правила одржавања здравља и хигијене.

Болести зависности: на часу одељенског старешине као и на часу физичког васпитања ученици су схватили зашто им је битно здравље и како се заштитити од болести као и утицаји алкохола дувана и дроге за њихово здравље.

Повреда и стање у којима је могуће указати прву помоћ: ова нставна тема је реализована на часу физичког васпитања и часовима Одељенског старешине где су имали могућност да науче како да повређеном другу-другарици могу да помогну.

У вишим разредима од петог до осмог разреда програм здравственог васпитања, реализован је на часовима физичког васпитања, часова биологије и хемије. На појединим часовима физичког васпитања, у оквиру редовне наставе, ученици од петог до осмог разреда су имали предавања из здравственог васпитања. На почетку школске године је направљен план и програм рада.

Ученици петог разрада су имали предавања из следећих тема: превенције и лечење гојазности, раст и развој, ризично понашање у дечијем узрасту, психоемотивни развој и хигијена спорта.

Ученици шестог разреда су имали предавања из следећих тема: здравље у породици, како унапредити здравље, хигијена одеће и обуће, спорт и лична хигијена, превенција деформитета, којом врстом спорта се можемо бавити, болести неправилне исхране и значај спорта и рекреације.

Ученици седмог разреда су имали предавања из следећих тема: развојне карактеристике појединих добних узраста, фактори развоја, конституционални и спортски типови, карактеристике женског организма, менструални циклус и спортске активности, лекарски преглед ученика, утицај физичких активности на организам ученика, аеробна и анаеробна физичка активност, исхрана спортиста и вода у исхрани.

Наставне јединице за ученике осмог разреда реализоване су кроз часове Одељењског старешине и кроз редовне часове. Ученици осмог разреда су имали предавања из следећих тема: исхрана спортиста, вода у исхрани и вода и физичка активност, енергетске потребе спортиста, последице неправилне исхране, фактори развоја и утицај здравственог стања на раст и развој, контрола здравља, антропоскопија.

Наставне јединице су реализоване углавном у завршном делу часа. Предавања су била повезана са наставним јединицама из физичког васпитање и значајем бављења различитим спортовима и вежбања. Наставник је деци указивао како физичке активности могу позитивно утицати на правилан раст и развој, отклањање и превенцију појединих болести и деформитета, на значај рекреације и како користити слободно време. Све ово је било у циљу повећања нивоа свести код деце о свом здрављу и здрављу околине и значају физичких активности, спорта и рекреације на очувању и унапређењу здравља. Деца су позитивно реаговала, и у дискусијама, нарочито у вишим разредима, давала веома добре примере, односно показала веома добар ниво знања.

У оквиру часова редовне наставе из хемије на појединим часовима посвећена је пажња здарвстевом васпуитању. У седмом разреду здарвственом васпитању је посвећен један час и то из области:значај воде за живи свет.На овом часу је указано на велики значај воде тј;да је живот настао и постоји захваљујући води. Здравствено васпитање је важно за очување здравља,па због тога да би деца физички и психички била здрава морају да се правилно хране и уносе све потребне компоненте у организам. Због тога при изучавању хемије у осмом разреду нарочито пажња здравственом васпитању посвећена из следећих области и то:масти и уља,угљени хидрати и витамини и то са укупно четири часа. На овим часовима је указано да су масти и уља неопходне компоненте нашег организма као извора енергије, као изолатора и имају заштитну улогу, указано је на значај угљених хидрата у организму као и витамина потребних у одређеним количинама за одржавање нормалног метаболизма, а уносимо их преко хране.

Број часова здравственог васпитања из биологије је реализован по следећем распореду: 10 часова у шестом разреду, 14 часова у седмом разреду.Ови часови омогућују ученицима да се боље упознају са изворима заразе, врстама обољења и повреда као и начинима превенције.

 У шестом разреду у оквиру следећих наставних јединица је обрађено здравствено васпитање: Хетеротрофни протисти као изазивачи болести, паразитски пљоснати црви, ваљкасти црви, чланковити црви, мекушци, пауци, скорпије, крпељи и гриње, инсекти, змије.

 У седмом разреду, на часовима биологије обрађиване су наставне јединице везане за системе органа човека. Здравствено васпитање је обухватило следеће наставне јединице: обољења и повреде коже, УВ зрачење и заштита, обољења и повреде костију, деформације, обољења и повреде мишића, стрес, одмор и сан, заштита чулног система, правилна исхрана, анорексија и булимија, дувански дим и здравље, обољења органа за излучивање, обољења органа за размножавање, пубертет и адолесценција, проблеми везани за период одрастања, контрацепциона средства, полно преносиве болести, значај и планирање породице.

**Извештај о раду тима за професионалну орентацију**

**Извештај о раду тима за професионалну орентацију (1-4)**

Професионална орјентација у првом разреду обухваћена је следећим темама:

* Шта су по занимању моји родитељи
* Игра занимања
* Шта бих волео да будем кад порастем
* Обрада одговарајућих текстова који говоре о раду

Планиране теме реализоване су на часовима одељенског старешине, одељенске заједнице, слободних активности.

У оквиру прве теме ученици су говорили о занимањима својих родитеља. У теми „Игра занимања“ покушали су да прикажу различита занимања њима позната. У оквиру треће теме ученици су представили занимања којима би хтели да се баве у животу кроз игру пантомиме. Четврта тема је реализована читањем различитих текстова који говоре о различитим занимањима - читање и анализа текста „Хлеб“ Владимира Андрића.

Професионална орјентација у другом разреду обухваћена је следећим темама:

* Каквих врста занимања има у твом месту – посета фирмама и установама
* Моје будуће занимање
* Моје занимање важније и зашто – кад порастем бићу…
* Игре занимања
* Обрада одговарајућих текстова који говоре о раду

Планиране теме реализоване су на часовима одељенског старешине, одељенске заједнице, слободних активности.

У оквиру прве теме ученици су посетили Дом здравља, пекару и канцеларију месне заједнице и притом су добили основне информације о професијама. У оквиру друге теме ученици су говорили о занимањима која их интересују и која су им занимљива. Кроз игру пантомиме ученици су исказали инетересовања за будуће занимање. Пета тема је реализована читањем различитих текстова који говоре о различитим занимањима (читање и анализа текстова „Неће увек да буде први“, „Три брата“).

Професионална орјентација у трећем разреду обухваћена је следећим темама:

* Опис радног места маме и тате
* Занимање које ми се највише свиђа
* Квиз занимања
* Како се то занимање зове и како се то ради
* Пантомима занимања
* Какав сам ја дечак – девојчица
* Обрада одговарајућих текстова који говоре о раду

Планиране теме реализоване су на часовима одељенског старешине, одељенске заједнице, слободних активности.

У оквиру прве теме ученици су говорили о занимањима својих родитеља. У оквиру друге теме ученици су говорили о занимањима која их интересују и која су им занимљива. Трећа тема је пропраћена кроз квиз занимања где су ученици од датих слова састављали одговарајуће речи са занимањима и решавали ребусе. Четврта и пета тема су реализоване кроз игру пантомиме које су ученици изводили. У шестој теми ученици су говорили о својим наклоностима према одређеним занимањима кроз глуму и песму. Седма тема је реализована читањем различитих текстова који говоре о различитим занимањима (читање и анализа текстова „Прича о раку кројачу“, „Свети Сава и сељак без среће“, „Лав и човек“, „Мачак у чизмама“).

Професионална орјентација у четвртом разреду обухваћена је следећим темама:

* Чиме се баве људи у вашем завичају, а чиме у крају који сте посетили
* Какав сам ја дечак – девојчица: кад порастем бићу…
* Квиз занимања
* Задовољство према послу који обављам
* Пантомима занимања
* Шта је оно што желим да радим
* Обрада одговарајућих текстова који говоре о раду

Планиране теме реализоване су на часовима одељенског старешине, одељенске заједнице, слободних активности.

У оквиру прве теме ученици су говорили о занимањима у њиховом месту и о занимањима у оним местима која су посетили. У другој теми ученици су говорили о својим наклоностима према одређеним занимањима кроз глуму и песму и о занимањима која их интересују и која су им занимљива. Трећа тема је пропраћена кроз квиз занимања где су ученици од датих слова састављали одговарајуће речи са занимањима и решавали ребусе. Кроз четврту тему ученици су презентовали својим друговима оно што највише воле да раде у школи и код куће. Пета и шеста тема су реализоване кроз игру пантомиме које су ученици изводили. Седма тема је реализована читањем различитих текстова који говоре о различитим занимањима (читање и анализа текстова „Задужбине“, „Царево ново одело“, „Међу Ескимима“).

**Извештај о раду тима за професионалну орентацију (5-8)**

 У школској 2014/15 години тим за професионалну оријентацију је наставио са радом према годишњем плану рада. Тим за професионалну оријентацију чине следећи чланови: Јелена Михајловић-координатор тима, Дајана Јовановић-наставник енглеског језика, Бора Стојановић-наставник географије и разредни старешина седмог разреда, Горан Јоцић-наставник физичког васпитања и разредни старешина осмог разреда, и Драгана Станковић-наставник историје.

У оквиру програма ПО обрађене су следеће теме са ученицима петог разреда:

* Чиме се баве људи у вашем завичају

Ова тема реализована је на часу одељењског старешине. Деца су побројала најинтересантнија занимања из свог завичаја. Изразили су своје ставове, показали интересовање за поједина занимања.

* Шта бих волео да будем, а шта не и зашто?

Ова тема реализована је након разговора о интересантним занимањима. Ученици су са одељењским старешином разговарали о ономе шта би волели да буду и зашто. Мећу пожељним занимањима навели су следећа: доктор, учитељ, фризер.

* Прављење албума занимања

У оквиру радионица програма ПО чланови тима су ученицима дали упутства за израду албума занимања.

* Квиз занимања

Квиз је реализован на часу енглеског језика. Ученици су кроз пантомиму показали интересовање за поједина занимања.

* Обрада одговарајућих текстова који говоре о раду

На часу српског језика обрађена је пета тема кроз текст „Моји изуми“ Никола Тесла.

* Сарадња са родитељима – значај ПО и усмеравање деце

- Шеста тема реализона је на родитељским састанцима где су родитељи информисани о значају ПО код деце.

На самом почетку у новембру месецу обезбеђени су услови за реализацију радионица. Чланови тима за професионалну оријентацију заједно са ученицима 7. и 8. разреда сачинили су распоред реализовања радионица. Од децембра месеца започето је са реализацијом радионица. Кренуло се са радионицама из области „Самоспознаје“ путем којих су ученици упознавали себе, своја интересовања, способности и своје пријатеље. Неке од занимљивих реализованих радионицу биле су: „Ја за десет година“, „Мој тип учења“, „У очима других“. У наредном периоду све до маја месеца наставило се са реализацијом радионица из области информације о школама и занимањима и реалних сусрета. Ученици су се упознавали са мрежом школа, врстама занимања како путем интернета, тако и кроз разноразне радионице. Реални сусрети су остварени кроз посете средњих школа. У госте су нам дошли представници из Пољопривредно-шумарске школе из Сурдулице, и Техничке школе из Владичиног Хана. Такође и наши ученици су ишли у обилазак овим школама, при чему су се упознавали са врстама смерова и занимања које школе нуде.

Тим за професионалну оријентацију редовно је извештавао стручним органима школе као и менторима за професионалну оријентацију о реализованим активностима. Сарадња се менторима се одвијала и електронским путем, разменом информација и искуства у спровођењу програма професионалне оријентације, као и путем присуствовања састанку тимова за професионалну оријентацију пчињског округа који се одржао у Скупштини Општине у Врању.

**Програм безбедности и заштите здравља на раду**

 У оквиру испуњавања обавеза школе, у току марта месеца реализована је обука и спроведено тестирање свих запослених из области безбедности и заштите здравља на раду. Такође, школа има одговорно лице за безбедност дипл инг Милошевић Синиша. У школи постоји оформљен тим за заштиту ученика од насиља злостављана и занемаривања.

**Извештај о стручном усавршавању запослених**

Током школске 2014/15 године стручно усавршавање запослених одвијало се по личном плану усавршавања које су наставници урадили на почетку школске године. Стручно усавршавање подразумевало је похађање акредитованих семинара ван школске установе и извођење одређених активности у самој школи.

Ван установе запослени су се усавршавали похађајући следеће семинаре:

* Мултимедијални садржаји у функцији образовања. К4, Похађало (20 наставника).
* Обука за примену теста ТИП 1. Похађао педагог школе
* Презентације уџбеника разредне наставе ИК „НОВИ ЛОГОС“ Похађало (5 учитеља).
* Презентација уџбеника у организацији издавачке куће „ЕДУКА“ Похађало (5 учитеља)
* Презентација уџбеника разредне наставе у оранизацији издавачке куће „КРЕАТИВНИ ЦЕНТАР“ Похађало (15 наставника)
* Зашто је важно самовредновање ученица и ученика. Похађало (5 учитеља)

У установи стручно усавршавање вршено је путем угледних часова:

Угледни часови по плану стручних већа учитеља одржано је је из следећих предмета:

* Математика у IV разреду (Наставна јединица: Зависност збира и разлике уз промене умањеника и умањилаца);
* Математика у III разреду (Наставна јединица: Запремина-мерење)
* Математика у I разреду (Наставна јединица: Скупови)
* Српски језик у II разреду (Наставна јединица: Три брата);

По плану рада стручних већа природних наука угледни часови одржани су из следећих предмета:

* Биологија у VII разреду (Наставна јединица: Кратак преглед евалутивне разноврсности система органа за излучивање животиња).
* Хемија у VII разреду (Наставна јединица: Стехиометрија).

По плану стручних већа за друштвене науке угледни часови одржани су из следећих предмета:

* Географија у V разреду (Наставна јединица: Рељеф);

По плану стручног већа за језике угледни часови одржани су из следећих предмета:

* Српског језика у VII разреду (Наставна јединица: Лирика: Међу својима);
* Енглеског језика у VII разреду (Наставна јединица: Revision);

По плану раду стручног већа за техничко и информатичко образовање, музичку културу, ликовно васпитање и физичко васпитање одржани су угледни часови из следећих предмета.

* Техничко и информатичко образовање у шестом разреду (Наставна јединица: Грађевинска техника, машине за земљане радове, Машине и уређаји за дизање и преношење терета);
* Физичко васпитање у VI разреду (Наставна јединица: Скок-шут).

**Извештај о еколошкој заштити животне средине и естетско уређење школе**

У школској 2014/2015 у ОШ „Бора Станковић“ Јелашница у оквиру заштите животне средине и естетског уређења школе спроведене су следеће активности:

* У оквиру предмета чувари природе професор биологије Никола Михајловић је обавио свеобухватну еколошку едукацију ученика 6 разреда, ученици 6 разреда су имали задатак да једном месечно очисте двориште и да разговарају са својим старијим и млађим друговима на тему заштите животне средине. Све ове задатке ученици су успешно обавили.
* 21. 03. 2015 је одржан квиз у Пољопривредној-шумарској школи поводом дана шума, ученици 8 разреда ОШ „Бора Станковић“ Јелашница су показали изузетно знање и освајили прво место и као награду добили једнодневну екскурзију у Ђавољу Варош.
* Априла месеца ове године обележен је дан планете земље.
* Ученици воде рачуна о хигијени својих учионица и креативно их украшавају у складу са значајним датумима као што су: Нова година, Дан школе, Свети сава, 8.март, Дан заљубњених.

**Извештај о сарадњи са родитељима**

У току школске 2014/15. године одржано је пет родитељских састанака по разреду од тога три су била у првом а два у другом полугодишту.

Сарадња школе и родитеља реализује се током целе школске године кроз многобројне активности одељењских старешина, наставника и осталих запослених у школи. Први облик сарадње подразумева детаљно информисање о породици и породичним односима у којима ученик живи. Све одељењске старешине на почетку школске године обављају прикупљање личних података ученика као и податaкa и социјално – економским условима породице у којој они живе. Одељењским старешинама у овом послу помаже и педагошки асистент који пружа тачне информације о материјалном стању великог броја ромске деце. На овом задатку одвија се први ниво сарадње школе и породице детета у циљу њиховог редовног праћења и пружање помоћи.

 На почетку школске године одељењске старешине су направиле план и распоред одржавања родитељских састанака за целу школску годину. План укључује најважнија питања и проблеме са којима се најчешће сусрећу деца и родитељи током школовања, а све у циљу превазилажења потешкоћа и пружања помоћи деци и родитељима. На првом родитељском састанку све одељењске старешине су одабрале по једног представника из сваког разреда који ће бити члан Савета родитеља.

Одељењске старешине на родитељским састанцима и кроз индивидуалне разговоре (за шта постоји тачан распоред слободних термина), информишу родитеље о успеху и владању ученика током целе школске године. На почетку школске године они се договарају око набавке уџбеника и неопходног школског прибора за рад, одељењске старешине су информисале родитеље о могућностима за добијање бесплатних уџбеника посебно деца из сиромашних породица чији родитељи немају могућност да купе све што им је неопходно за наставу и учење. Родитељи су током године добијали конкретне савете везане за бољи и већи напредак њихове деце. Упућени су у добре и лоше стране интернета и фејсбука и информисани су о правилном и ефикасном коришћењу слободног времена и о развијању радних навика код своје деце.

Одељењске старешине и родитељи су током године заједно решавали проблеме са ученицима који се недолично понашају (свађе са вршњацима, неизвршавање обавеза, изостајање са наставе), са ученицима који не напредују довољно у учењу и имају пуно негативних оцена. У решавању ових проблема била је укључена и стручна служба, педагог и педагошки асистент.

 Велики број ромске деце је изостајао са наставе због сезонских послова њихових родитеља и одласка у иностранство, што је отежавало комуникацију са родитељима. Одељењске старешине су се писменим путем обраћале родитељима и информисали их о њиховим обавезама и активностима у оквиру школе. У свему томе од велике помоћи је био и педагошки асистент.

Родитељи су током године били благовремено информисани и укључени у различите културне манифестације које су биле организоване у школи током ове школске године (обележавање Дечије недеље, приредба поводом обележавања Дана Св Саве, обележавање Дана школе). Поводом обележавања значајних датума и празника (Нова година, 8. март, Ускрс), организоване су изложбе ликовних радова и панои литерарних радова ученика у школи које су родитељи посетили. На тај начин родитељи су били активно укључени у живот и рад школе и пружили подршку деци за даљи напредак и истицање у различитим активностима.

Дан отворених врата је била једна од најважнијих манифестација организована у циљу што боље и успешније сарадње између наставника, ученика и њихових родитеља. Сврха ове манифестације јесте показати деци и родитељима праве вредности једне школе која није само место за учење већ место где они заједно могу певати, бавити се спортом, такмичити се и наравно едуковти. Поводом Дана отворених врата родитељи су били укључени у васпитно – образовни процес. Током године родитељи су не само присуствовали, него и били активно укључени у реализацији посебних активности као што су квизови, радионице, предавања, презентације и спортске активности),

Највећи одзив родитеља био је приликом организовања спортских утакмица у којима радо учествују. Својим личним примером родитељи подстичу децу на здрав начин и стил живота и указују на битну улогу спорта у њиховом физичком и менталном развоју.

Поједини школски тимови су током школске 2014/15. године имали известан број радионица у којима је било важно учешће родитеља како би крајњи циљ био постигнут. Родитељи су укључени у поједине активности у оквиру разних тимова. Тим за професионалну оријентацију (који подразумева рад са ученицима седмог и осмог разреда), реализовао је известан број радионица где су поред ученика укључени и родитељи у циљу пружања помоћи ученицима приликом избора будућих занимања и средњих школа. Учешће родитеља у процесу доношења коначне одлуке о свом будућем занимању је од суштинског значаја и посебно охрабрује и мотивише децу којима је по овом питању потребна помоћ и подршка. Тим за безбедност је настојао да у свом раду ангажује и родитеље како би се побољшала безбедност ученика, спречило насиље у школи или се благовремено реагује у насилним ситуацијама. Родитељи су током године били позвани да присуствују радионицама које су организовали чланови тима за безбедност.

Педагог школе континуирано остварује сарадњу са родитељима како кроз пружање инструктивно-саветодавне помоћи родитељима, тако и услед разноликих потреба које изискује васпитно-образовни процес.

Током ове шклоске године сарадња са родитељима је била на завидном нивоу.

**Извештај о реализацији програма „Дана отворених врата“**

Према годишњем плану рада „Дана отворених врата“ за школку 2014/15.годину реализоване су следеће активности:

У септембру месецу разредни старешина првог разреда, у сарадњи са педагогом школе припремио је свечани пријем ђака првака, на коме су ученици првог разреда и њихови родитељи упознати са школским обавезама.

У октобру месецу Актив учитеља је 14. 10. 2014 године поводом „Дана отворених врата“ реализовао следеће активности под називом „Време је за децу“. Ликовне и физичке активности за ученике од првог до четвртог разреда уз присуство и активност родитеља. Родитељи су се одазвали у великом броју и били веома креативни. Ученици првог и другог разреда су обликовали предмете од пластелина по групама. Свака група је по свом избору обликовала жељене предмете здраве хране и настојале да буду што креативнија у свом раду. На крају радионице сви радови су изложени у учионици и уз присуство педагога предложени најбољи радови. Ученици трећег и четвртог разреда су правили беџеве од поклопаца и крпица подељени у неколико група. У изради беџева су учествовали и родитељи. На крају ликовне радионице изабрани су најбољи беџеви. У оквиру физичке активности изведена је игра „ Између две ватре“.

У новембру месецу наставник физичког васпитања је организовао спортске активности, вежбе гимнастике и утакмицу у одбојци у којој су учествовали родитељи ученика и ученици.

У децембру месецу под називом „Млади лингвисти“ одржан је маскенбал у организацији стручног већа за језике.Стручно веће за језике је 18. децембра 2014. године организовало маскенбал у трпезарији школе. На маскенбалу су учествовали ученици од првог до осмог разреда. Маскенбал је почео дефилеом маскираних ученика, а након тога су уследиле тачке забавно-музичког карактера и то на српском, руском и енглеском језику. На крају програма су подељене награде ученицима који су имали најбољу, најоригиналнију и најкреативнију маску. Жири који је био задужен за доделу награда, чинили су: Слађана Максимовић, Слађана Цветковић и Слађан Миленковић. Одзив публике је био велики и сви присутни су били задовољни програмом.

У јануару месецу под називом „Здрава исхрана“ наставник биологије и хемије одржали су у трпезарији школе едукативно предавање за родитеље и ученике о правилној и здравој исхрани. Одазив родитеља је био задовољавајући. На крају презентације ученици и родитељи су добили по један комад здравог воћа и поврћа. А поводом Дана Светога Саве, изложени су радови на тему Свети Саве.

У марту месецу поводом Дана заљубљених ученици су израђивали цртеже, које су затим излагали на паноу школе, које су родитељи могли погледати. У јануару месецу одржано предавање на тему „Бука, извори и заштита од буке“Дана 17.03.2015.године, наставник биологије, Биљана Пантић, и наставник физике, Слађана Цветковић, одржале су предавање на тему „Бука, извори и заштита од буке“. Предавање је припремљено за ученике од петог до осмог разреда као и за њихове родитеље. Родитељи су се одазвали у великом броју. Кроз презентацију и разговор, тема је адекватно обрађена. Учесници ове активности били су активни, дискутовали су и износили су примере из свакодневног живота. На овај начин, истакнута је бука као савремени начин загађења и њен утицај на здравље људи.

У мају месецу тим за професионалну орјентацију је упознао ученике и њихове родитеље са могућим избором средњих школа и врстама занимања. Ученици су ишли у посету средњој Техничкој школи у Владичином Хану, а у посету су нашој школи је дошла Пољопривредно-шумарска школа из Сурдулице при чему су се ученици упознали са смеровима које ове школе нуде.

**Извештај о реализација сарадње са друштвеном средином**

 Средински фактори, сарадња са родитељима, културне и друге активности значајно утичу на рад школе.

 Садржаји рада са родитељима произилазе из стварних потреба ученика, родитеља и школе у целини: мeђусобно информисање о заједничким основама акција за побољшање рада са ученицима, пружање помоћи родитељима у раду са децом, предавања за родитеље која су одабрана у сарадњи са школским педагогом.

|  |  |
| --- | --- |
| Време | Садржај |
| Октобар 2014. | Изложба ликовних и литерарних радова поводом дечје недеље |
| Јануар 2015. | Изложба ликовних радова за Дан Светог Саве, културно-уметнички програм посвећен прослави Дана Светог Саве |
| Март 2015. | Спортско такмичења ученика поводом Дана школе, изложба ликовних радова ученика на тему ''Моја школа'', презентовање најбољих литерарних радова, културно-уметнички програм поводом Дана школе. |
| Април 2015.. | Изложба украшених ускршњих јаја и избор најлепше украшених ускршњих јаја. |

 Облици и садржаји сарадње са друштвеном средином одвијали су се преко индивидуалних контаката у току школске године. Те контакте обављале су одељенске старешине, предметни наставници, педагог и директор школе. Облици сарадње са родитељима одвијали су се на родитељским састанцима одржаним у новембру, јануару и априлу. На тим састанцима дате су информације о успеху и дисциплини ученика, хигијенским навикама, о улози породице, о обавезама ученика и коришћењу слободног времена. Али такође су се чуле и неке идеје око уређења школског окружења. Културне и друге активности школе чине значајну основу за информисање и упознавање друштвене средине са радом, успесима, потребама и проблемима школе. Ради афирмације културно-уметничког стваралаштва ученика, богаћење културних манифестација и културно-уметничког живота места као и у оквиру сарадње са средином школа је реализовала следеће:

Сарадња се је одвијала кроз следеће облике:

* са стручним институцијама,
* Министарством просвете ШУ Лесковац, која има за циљ поред надзора и унапређивање образовно васпитног рада,
* са општином, у вези међусобног информисања, задовољавања материјално кадровских потреба и др,
* са институцијама из области културе која обухвата посете, културне манифестације и сл,
* са радним организацијама која обухвата активности на професионалној оријентацији ученика, као и акције ученика радног карактера, културне и спортске наступе ученика и слично,
* са Месном заједницом која је значајан облик повезивања школе са окружењем.
* са црвеним крстом;
* центром за социјални рад.

**Извештај о реализацији програма социјалне заштите ученика**

У школској 2014/15 години ОШ „Бора Станковић“ је остваривала програм социјалне заштите ученика путем низа разноликих активности: пружањем помоћи социјално угроженим ученицима, праћењу њихових промена и уклањању социјално угрожавајућих и личних проблема из социјалне околине ученика (зависно од проблематике).

-Ученицима из социјално угрожених породица на почетку школске 2014/15 године су обезбеђени бесплатни уџбеници уз помоћ средстава локалне самоуправе;

-За све ученике обезбеђена је бесплатна ужина;

-Ученицима из социјално угрожених породица на почетку школске 2014/15 године је подељен школски прибор добијен од стране Невладине организације „НВОДЕР“- Сурдулица.

-Ученицима осмог разреда из породица са лошим социјалним статусом додељена је новчана помоћ од стране локалне самоуправе за припрему за прославу мале матуре.

-Поводом Светског Дана Рома награђивани су десет најбољих ученика од стране локалне самоуправе, са циљем подстицања и подизања мотивације за постизање бољег школског успеха.

**Резултати уписа ученика у средње школе**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Укуп.учен. | Полагалоиспит | % | Положилоквалиф. исп. | % | Уписало3. степен | % | Није наст.школовање | % |
| 10 | 9 | 90 | 9 | 90 |  0 | 0 | 1 | 10 |

 **ЕВОУЛАЦИЈА ГОДИШЊЕГ ПЛАНА РАДА**

 На основу напред изнетог може констатовати да су задаци утврђени годишњим планом рада школе за школску 2014/2015. годину, реализовани. Како је број неоцењених ученика присутан у наредној школској години треба посветити пажњу искорењивању неоцењених ученика, а то треба постићи следећим мерама:

* утицати на боље (редовније) похађање наставе од стране ученика ромске националности. Чим се појава уочи адекватно реаговати у смислу позивања родитеља на разговор и обавештавањем надлежног органа у општини у циљу предузимања законских мера,
* успоставити бољу сарадњу на релацији наставник – родитељ, наставник – ученик али и родитељ – ученик,
* инсистирати на бољој опремљености ученика уџбеницима и прибором за рад и у најтежим ситуацијама пружити помоћ,
* утицати да слабији ученици допунску наставу схвате као прилику коју треба искористити за савлађивање програма у оној мери која је довољна за прелазну оцену.

ДИРЕКТОР ШКОЛЕ ПРЕДСЕДНИК ШКОЛСКОГ ОДБОРА

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Зоран Петковић Слађан Јаначковић